title: Maryke Hendrikse

text: Ääninäyttelemisen pariin hän päätyi erään teatteriesityksen jälkeen, jossa Hendriksenin hahmo joutui koriin, kuten vastasyntynyt, mutta hän ei mahtunut koriin normaalista syistä. Tämän myötä näytelmän ohjaaja päätti laittaa Hendriksen näyttämön sivulla tekemään vauvan ulinaa. Hänen agentit sattuivat näkemään esityksen ja vakuuttuivat asiakkaansa äänilahjoista. Pian he lähettivät Henriksen useiden animaatioiden koe-esiintymisiin, jonka myötä hän sai ensimmäisen ääniroolinsa CBS:n animaatiosarjasta Blaster's Universe vuonna 1999. Sarjassa Henrikse toimi päähahmon G.C.:n äänenä. Uransa aikana hän on tehnyt usein dubbauksia animeen ja teki ensimmäisen ei dubbaus menetelmällä tehdyn ääniroolin Johnny Testissä muutettuaan Vancouveriin. Hendrikse kertoi dubbaamisen olevan huomattavasti vaikeampaa, kuin alkuperäisen ääniroolin tekeminen. Siitä huolimatta dubbaamisesta maksetaan vähemmän, jota hän ihmettelee.


title: Kalle Aukusti Poukka

text: Kalle Aukusti Poukka (2. huhtikuuta 1882 Tottijärvi–20. joulukuuta 1935 Helsinki) oli suomalainen matemaatikko. Hän toimi Tampereen teknillisen opiston matematiikan ja mekaniikan opettajana ja samalla myös koulun johtajana 1919–1926 ja Teknillisen korkeakoulun mekaniikan professorina vuodesta 1926.


title: Kalle Aukusti Poukka

text: Poukka valmistui tohtoriksi Helsingin yliopistosta vuonna 1907. Hänen poikansa Pentti Poukka oli Uuden Suomen päätoimittaja ja Helsingin kaupunginvaltuuston puheenjohtaja.


title: Julie Lemieux

text: Julie Lemieux (s. 4. joulukuuta 1962 Toronto, Ontario, Kanada) on kanadalainen ääninäyttelijä, joka huomioitiin Elan-ehdokkuudella animaatiosarjasta Wilbur. Hän on uransa aikana tehnyt useita dubbauksia, sekä alkuperäisiä äänirooleja animaatioihin.


title: Logroñés CF

text: Logroñés Club de Fútbol oli jalkapalloseura Logroñon kaupungista Espanjasta. Se pelasi kotiottelunsa 15 963-paikkaisella Las Gaunasilla, joka on rakennettu vuonna 2002. Kaupungin toiset joukkueet ovat CD Logroñés ja UD Logroñés.


title: Logroñés CF

text:
Logroñés Club de Fútbol on perustettu vuonna 2000, jolloin joukkue tunnettiin nimellä Club Deportivo Recreación de La Rioja, lyhyemmin CD Recreación.
Kaudella 2003–2004 joukkue pelasi ensimmäistä kertaa Segunda B:ssä. Vuonna 2005 joukkueen nimi vaihtui Logroñés Club de Fútboliksi. Kauden 2007–2008 päätteeksi joukkue ei pystynyt säilyttämään sarjapaikkaansa Segunda B:ssä ja putosi täten Tercera Divisióniin.


title: Logroñés CF

text: Joukkue lakkautettiin vuonna 2008.


title: Sainthelenantylli

text: Sainthelenantylli ("Charadrius sanctaehelenae") on vaarantunut Saint Helenalla elävä kahlaajalintu. Laji on viimeinen saaren endeemisistä maalinnuista .


title: Sainthelenantylli

text: Kooltaan sainthelenantylli on noin 15 cm. Lajin vatsa on väriltään kellertävä lukuun ottamatta valkoista alaperää. Linnun selkä ja päälaki ovat ruskeankirjavat. Sainthelenantyllillä on nokasta niskaan ulottuva musta naamio, jonka rikkoo valkoinen otsalaikku. Laji muistuttaa afrikantylliä ("Charadrius pecuarius"), mutta on sitä suurempi ja sainthelenantyllin nokka ja jalat ovat pidemmät kuin afrikantyllillä. Lajin ääni on lyhyt "kii-vit" .


title: Sainthelenantylli

text: Sainthelenantyllit elävät suurimmaksi osaksi suhteellisen kuivilla ja avoimilla laidunmailla. Ravintonaan lintu käyttää erilaisia selkärangattomia. Pitkittyneet sadekaudet, jotka johtavat kasvillisuuden nopeaan kasvuun, saattavat hidastaa tai jopa kokonaan estää pesimisen.


title: Sainthelenantylli

text: Sainthelenantyllikannan kooksi laskettiin vuonna 2016 noin 560 täysikasvuista yksilöä. Laji luokiteltiin pitkään äärimmäisen uhanalaiseksi, mutta vuonna 2016 sen luokitus muutettiin vaarantuneeksi, sillä sen kanta on ollut kasvussa. Vuonna 2006 sainthelenantyllejä arvioitiin olevan 220–220 täyskasvuista yksilöä. Suurin uhka lajille on sen elinympäristön tuhoutuminen. Karjan laiduntaminen on vähentynyt, mikä on johtanut laidunmaiden pensaikkoistumiseen. Lisäksi huviajelu maastoajoneuvoilla sekä rakennushankkeet lisääntymisalueille ovat uhkia. Kissat ja pihamaina saalistavat erityisesti poikasia ja ryöstävät pesiä .


title: Kamel Zaïem

text: Kamel Zaïem (, s. 25. toukokuuta 1983 Ras Jebel) on tunisialainen jalkapalloilija, pelipaikaltaan hyökkäävä keskikenttäpelaaja. Hän edustaa Tunisian pääsarjassa pelaavaa CA Bizertina.


title: Kamel Zaïem

text: Zaïem aloitti uransa AS Arianan junioreissa vuonna 1999, josta tunisialainen suurseura Espérance huomasi hänen lahjakkuutensa ja osti nuoren lupauksen vuonna 2001. Zaïem pelasi kuitenkin vielä yhden kauden AS Arianassa ennen lopullista siirtymistään Espéranceen. Hän oli siitä lähtien kuulunut joukkueensa vakiopelaajiin avauskokoonpanossa ja pelasi joukkueessa viiden kauden ajan yhteensä 133 ottelua. Lisäksi Zaïem on pelannut yli 50 ottelua Afrikan Mestarien liigassa. Hän voitti Espérancen paidassa muun muassa kaksi kertaa Tunisian liigamestaruuden vuosina 2004 ja 2006.


title: Kamel Zaïem

text: Kesäkuussa 2008 serbialainen FK Partizan ilmoitti tehneensä kolme vuotisen sopimuksen tunisialaisen pelintekijän kanssa. Zaïem ehti pelata joukkueessa kuusi liigaottelua ja yhden cup ottelun, ennen kuin päätti lopettaa sopimuksensa.


title: Kamel Zaïem

text: Hän siirtyi tammikuussa 2009 Qatariin Al-Khorin riveihin. Kauden päätteeksi Zaïem palasi takaisin kotimaahansa CS Sfaxienin riveihin, jonka kanssa hän allekirjoitti kahden vuoden sopimuksen. Toisella kaudellaan Sfaxien sijoittui pääsarjassa kolmanneksi ja eteni Afrikan Confederation Cupin loppuotteluun saakka, jonka se kuitenkin hävisi marokkolaiselle FUS de Rabatille.


title: Kamel Zaïem

text: Loppukesästä 2011 Zaïem siirtyi Egyptin valioliigassa pelaavaan ENPPI Club. Hän pelasi puolen vuoden aikana vain kaksi ottelua. Hän oli mukana voittamassa lokakuussa 2011 Egpytin cupia.


title: Kamel Zaïem

text: Syksyllä 2012 Zaïem palasi takaisin kotimaahansa Tunisiaan CA Bizertinin riveihin.


title: Canterburyn koulukunta

text: Canterburyn koulukunta ( tai "Canterbury sound") on nimitys, jota käytetään viittaamaan erityisesti Canterburyn kaupungissa ja sen ympäristössä Englannissa vaikuttaneisiin progressiivisen rockin yhtyeisiin.


title: Canterburyn koulukunta

text: Monia koulukunnan yhtyeitä leimaa voimakas jazz-vaikutteisuus.


title: Karlbergin sotakorkeakoulu

text: Karlbergin sotakorkeakoulu on Tukholman lähellä Solnan kunnassa sijaitsevassa Karlbergin linnassa toimiva Ruotsin puolustusvoimien koulu, joka on perustettu 1792.


title: Karlbergin sotakorkeakoulu

text: Koulussa on opiskellut muun muassa C. G. E. Mannerheim, ja sen johtajana toimi 1800-luvun alkupuolella turkulaissyntyinen Johan Lefrén, joka tunnetaan myös taidemaalarina.


title: Carl Cronstedt

text: Carl Cronstedt (1672 Tukholma – 1750 Tukholma) oli ruotsalainen kenraali ja vapaaherra. Hän toimi Suomen joukkojen ylipäällikkönä vuosina 1739–1740. Poliittisesti Cronstedt oli lähellä hattupuoluetta. Hänen kuolemansa jälkeen levisi huhu, jonka mukaan Cronstedt olisi ampunut Ruotsin kuninkaan Kaarle XII:n.


title: Carl Cronstedt

text:
Cronstedtin puoliso oli Elisabet Arnell. Cronstedt jäi suuressa Pohjan sodassa sotavangiksi Pultavan taistelussa, mutta hän vapautui taistelun jälkeen tapahtuneessa vankien vaihdossa.
Cronstedt valittiin Suomen joukkojen ylipäälliköksi Axel Löwenin jälkeen. Cronstedt oli tällöin jo vanha ja sairas, mutta hänet nimettiin tehtävään, koska monet häntä ansioituneemmat ehdokkaat kieltäytyvät virasta. Hänen tehtävänään oli tehdä sotavalmisteluja Suomessa, sillä vuoden 1738 valtiopäivillä valtaannoussut hattupuolue aikoi julistaa sodan Venäjälle. Cronstedt saapui Suomeen 1. elokuuta 1739. Ensimmäisissä tarkastuksessaan hän havaitsi, että sotilaiden musketit olivat huonoja, rajalinnoitukset olivat rapistuneita ja rakennusmateriaalien puute oli keskeyttänyt sotilaiden parakkien rakennustyöt.


title: Carl Cronstedt

text: Cronstedtin suunnittelema puolustus perustui sotilastopografiseen ajatteluun, jonka mukaan Ruotsin kannatti puolustaa Kymijoen suuntaista linjaa. Cronstedt vakuutti kuninkaan ja neuvoston siitä, että Haminaa ja Lappeenrantaa ei pystyttäisi linnoittamaan riittävän vahvasti ajoissa, joten niiden linnoittamiseen ei kannattanut tuhlata voimia. Sen sijaan hän halusi varustaa kauemmas itärajasta linnoitusketjun, jolloin linnoituksia olisi helpompi ylläpitää ja piirittäjällä olisi pitemmät huoltoyhteydet Venäjälle ja näin huoltokuljetuksia olisi helpompi häiritä. Cronstedt ehdotti Olavinlinnan, Hämeenlinnan ja Helsingin linnoittamista. Tuloksena oli rajan linnoitusten parannustöiden keskeyttäminen, mutta uuden linnoitusketjun rakentamiseksi ei ohjattu voimavaroja.


title: Carl Cronstedt

text: Kun Cronstedt tarkasti Haminan, Olavinlinnan ja Lappeenrannan linnoitukset hän kirjoitti Tukholmaan, että niiden puolustuskuntoon laittaminen kestäisi neljä vuotta. Hän kirjoitti kuninkaalle, että Tukholmassa suhtauduttiin kevytmielisesti sotavalmisteluihin ja pyysi että kuningas peruisi suunnitellun sodan. Cronstedt yritti parantaa sotavalmiutta säännöstelemällä elintarvikkeita ankarasti ja pidensi elintarvikkeiden vientikieltoa. Cronstedt antoi määräyksen omavaltaisesti, ennen kuin valtaneuvosto teki asiasta päätöksen. Cronstedt ei kuitenkaan saanut varoja elintarvikkeiden ostoon ja samaan aikaan sotavalmistelujen aiheuttama kysyntä nosti elintarvikkeiden hintoja. Lisäksi näytti siltä, että kesällä 1740 Suomea uhkaisi kato ja rehun puute. Elintarvikeongelman vuoksi sotilaita ei voitu koota yhteen paikkaan, vaan he joutuivat pysyttelemään puustelleissaan mahdollisimman pitkään.


title: Carl Cronstedt

text: Päätös Cronstedtin vapauttamisesta Suomen armeijan ylipäällikön tehtävistä tehtiin 21. heinäkuuta 1740. Uudeksi ylipäälliköksi nimettiin Charles Emil Lewenhaupt. Väliaikaiseksi ylipäälliköksi tuli kenraaliluutnantti Henrik Magnus von Buddenbrock.


title: Poliisitutkinta

text: Poliisitutkinta on yleisnimitys useille poliisin tehtäviin kuuluviksi säädetyille tutkintamuodoille, jotka "eivät ole" rikoksen johdosta toimitettavaa tutkintaa. Poliisitutkinta on eri asia kuin esitutkinta, joka suoritetaan aina rikoksen johdosta. Poliisitutkinnasta säädetään poliisilain 6 luvun 1 §:ssä.


title: Poliisitutkinta

text: Koska tutkittavana ei ole rikosta, ei poliisi voi käyttää rikosprosessuaalisia pakkokeinojaan. Joitakin pakkokeinoja on kuitenkin poliisin käytettävissä myös näissä tapauksissa. Lisäksi poliisilla on normaalit poliisin toimivaltuudet, jotka eivät ole pakkokeinoiksi luokiteltavia.


title: Poliisitutkinta

text: Poliisitutkinnan pakkokeinoja ovat ""nouto ja poistumisen estäminen"" sekä muut, kuten oikeus päästä paikkaan tai alueelle, ottaa näytteitä ja tarkastaa esineitä. Asuntoon pääseminen vaatii poliisin päällystötasoista määräystä. Myös tavaroiden siirtäminen voidaan kieltää ja alueella liikkumista rajoittaa tai kieltää.


title: Ammattilaisten shakkijärjestö

text: Ammattilaisten shakkijärjestö PCA (), joka oli olemassa vuodesta 1993 vuoteen 1996, oli kilpaileva shakkiliitto FIDE:lle. PCA:n perustivat vuonna 1993 Garry Kasparov ja Nigel Short maailmanmestaruusottelunsa markkinointia ja järjestämistä varten.


title: Ammattilaisten shakkijärjestö

text: FIDE:n sääntöjen mukaan kolmen osapuolen pitäisi päättää tarjouksista maailmanmestaruusottelun järjestämiseksi – FIDE:n, maailmanmestarin (Kasparov) ja haastajan (Short). Kasparovin ja Shortin mukaan FIDE:n presidentti Florencio Campomanes rikkoi näitä sääntöjä siten, että ilmoitti yksipuolisesti Manchesterin esittäneen voittaneen tarjouksen. FIDE sai suuren osan tuloistaan maailmanmestaruusotteluiden järjestämisestä. Vastaukseksi tähän Kasparov ja Short loivat PCA:n.


title: Ammattilaisten shakkijärjestö

text: Short saavutti oikeuden haastaa Kasparov MM-otteluun voittamalla kandidaattiotteluissa Jon Speelmanin, Boris Gelfandin, Anatoli Karpovin ja Jan Timmanin. Ottelu pelattiin Lontoossa "Time"-lehden sponsoroimana. Kasparov voitti pistein 12½–7½.


title: HUUGO

text: HUUGO on Elämäntapaliiton ja työmarkkinoiden keskusjärjestöjen hallinnoiman Työturvallisuuskeskuksen yhteistyöprojekti, jolla tuetaan alkoholin käyttöön liittyvien ongelmien hahmottamista ja ymmärtämistä työelämässä. Ensimmäinen askel on positiivisessa ja kannustavassa hengessä kartoittaa työpaikan päihdekulttuuri ja sen muutoksen tarve, sekä auttaa toteuttamaan mahdollinen muutos. Hankkeessa hyödynnetään ehkäisevän päihdetyön keinoja, viestinnän ja koulutuksen välityksellä työpaikoille viedään tietoa ja toisaalta tuotetaan oivalluksia alkoholin vaikutuksista työelämässä.


title: HUUGO

text:
HUUGO koskettaa suurta osa suomalaisista, sillä Työturvallisuuskeskuksen kautta projektiin osallistuvat kaikki työmarkkinajärjestöt, jolloin tavoitetaan 2,5 miljoonaa työelämässä olevaa henkilöä. Koulutusyhteistyötä tehdään myös Työterveyslaitoksen vuonna 2007 käynnistämän Alkoholi ja työterveys-hankkeen puitteissa, jossa tutkitaan ja kehitetään työpaikkojen ja työterveyshuoltojen yhteistyötä alkoholihaittojen ennaltaehkäisemisessä ja varhaisessa puuttumisessa. HUUGO aloitettiin vuonna 2005 SAK:n ja Elämäntapaliiton voimin.
HUUGOn pitkän tähtäimen tavoitteena on vähentää alkoholihaittoja ja lisätä työhyvinvointia. Lyhyellä aikavälillä tarkoitus on ottaa alkoholihaittojen ehkäisyyn tarvittavat välineistö, toimintamallit, palvelut ja tiedotuskanavat suunnitelmalliseen käyttöön. Yksittäinen, alkoholin käyttöään pohtiva työtekijä saa HUUGO-hankkeen myötä tietoa ja tukea, jolla vaikuttaa omaan alkoholinkäyttöönsä. Työyhteisöt puolestaan saavat lisää valmiuksia määritellä yhteisiä linjoja alkoholikysymyksissä.


title: HUUGO

text: Huugon eräänlainen ylätavoite on kuitenkin kääntää alkoholin kokonaiskulutus laskuun. Käytännössä tämä tarkoittaa ehkäisevän päihdetyön keinovalikoiman hyödyntämistä, esimerkiksi alkoholiin liittyvien varhaisvaiheen ongelmien käsittelyn mallittamista ja toimivien hoitoonohjausmenetelmien edistämistä työpaikoilla, jotta työyhteisöjen avaintoimijoilla olisi valmiuksia päihdeongelmien ennaltaehkäisyyn ja varhaisvaiheen ongelmien käsittelyyn.


title: HUUGO

text: HUUGOn tavoitteita ajetaan viestinnän ja koulutuksen keinoin. Usein liikkeelle lähdetään arvioimalla työpaikan asenneilmapiiriä, sillä näkemys siitä, että kulttuurisilla tekijöillä on suuri merkitys työpaikan päihdeilmastoon, on työn edetessä vahvistunut. Työpaikkakohtaisten päihdeongelmien suuri vaihtelevuus näyttää pitkälti selittyvän työyhteisöjen välillä havaittavissa eroissa suhtautumisessa alkoholiin. Koulutuksilla pyritään antamaan työpaikkojen avainhenkilöille - esimiehille, henkilöstöjohdolle, työsuojelutoimijoille ja työterveyshuollon työntekijöille - perustiedot päihteiden vaikutuksista työelämässä, päihteidenkäytön aiheuttamien ongelmien käsittelystä työyhteisöissä ja erityisesti näiden ongelmien ennaltaehkäisystä.


title: HUUGO

text: HUUGOn puitteissa tuotetaan myös aineistoja luottamusmiesten, työsuojeluvaltuutettujen ja -asiamiesten, työsuojelutoimikuntien, työterveydenhuoltohenkilöstön sekä henkilöstöjohdon tueksi ja ohjaamiseksi. Huugon internet-sivuilta löytyy näille työyhteisöjen avaintoimijoille suunnattu työkalupakki, informaatiota mini-interventiomenetelmän mahdollisuuksista sekä opastusta työpaikan päihdetilanteen arviointiin. Lisäksi työpaikoille jaetaan kampanjamateriaalia, mm. suosittuja kosteusmittareita.


title: HUUGO

text: Työnteko ja alkoholi sopivat useimpien mielestä huonosti yhteen, sillä alkoholinkäyttö vaikuttaa työntekoon, työntekijöiden keskinäisiin suhteisiin, työpaikan ilmapiiriin, työssä jaksamiseen ja terveyteen. Vaikka työpaikat ovat kuivuneet parinkymmenen vuoden aikana, kasvanut kokonaisalkoholinkulutus on tuonut mukanaan uusia ongelmia, kuten lisääntyneitä sairauspoissaoloja, heikentynyttä työssä jaksamista ja alkoholin aiheuttamia sosiaalisia ongelmia.


title: HUUGO

text: Peruspalveluministeri Hyssälä mainitsi Alkoholi ja stressi työelämässä –seminaarissa pitämässään puheessa HUUGO-hankkeen. Hyssälä piti hanketta tärkeänä ja erityisenä, mutta muistutti samalla muutoksen avaimien olevan kaikkien työyhteisöjen ja työelämässä toimivien käsissä. "Työyhteisö on yksi niistä paikoista, joissa me rakennamme alkoholikulttuuriamme, yhteistä tapaamme suhtautua alkoholinkäyttöön. Sosiaaliset normit ovat yhteisön tuotetta. Tapa, jolla me itse kukin alkoholinkäyttöön suhtaudumme, vaikuttaa myös muihin meidän lähipiirissämme. Ja se kulttuurinen paikka, jonka me alkoholille annamme työelämän ympyröissä, heijastuu myös muuhun elämään."


title: HUUGO

text: Sosiaali- ja terveysministeriön selvityksen mukaan alkoholihaittoja ehkäisevä toiminta työpaikoilla edellyttää monenlaisia tietoja ja taitoja. Työpaikan alkoholikulttuurin muutos vaatii koko henkilöstölle suunnattua asiallista, ilman moralisointia tapahtuvaa alkoholihaittoja, sovittuja pelisääntöjä ja hoitomahdollisuuksia käsittelevää tiedottamista. Työterveyshuoltoa pidetään ensi sijaisena paikkana josta tietoa tulisi saada, mutta usein on hyödyllistä kääntyä myös ulkopuolisten ammattilaisten puoleen, oli kyse sitten kokonaisvaltaisesta työpaikan päihdeprojektista tai yksittäisistä koulutustilaisuuksista. Työnantajan näkökulmasta sijoitus on selvityksen mukaan yleensä kannattava.


title: Marc Riboud

text: Marc Riboud (24. kesäkuuta 1923 Lyon – 30. elokuuta 2016 Pariisi) oli ranskalainen valokuvaaja. Hänet tunnettiin muun muassa Itä-Aasiaa esittelevistä töistään. Näyttelyitä on pidetty eri puolilla Eurooppaa ja Yhdysvalloissa.


title: Marc Riboud

text: Riboud valmistui École Centrale de Lyonista. Hän matkusteli uransa aikana laajalti, esimerkiksi Itä-Aasiassa Kiinaan, Japaniin ja Pohjois-Vietnamiin.


Yhdysvaltain taide- ja kirjallisuusakatemia () on yhdysvaltalaista kuvataidetta, musiikkia ja kirjallisuutta edistävä 250-jäseninen organisaatio. Se sijaitsee Washington Heightsissä Manhattanilla.


title: Yhdysvaltain taide- ja kirjallisuusakatemia

text: Nykyinen akatemia perustettiin vuonna 1904. Jäsenet valitaan eliniäksi, ja heihin on kuulunut useita amerikkalaisen korkeakulttuurin huippunimiä.


text: Vuonna 1908 Julia Ward Howe oli ensimmäinen akatemiaan valittu naisjäsen. Akatemia jakaa useita palkintoja.


title: Väinö Blomstedt

text: Väinö Alfred Blomstedt (1. huhtikuuta 1871 Savonlinna – 2. helmikuuta 1947 Helsinki) oli suomalainen taidemaalari, kuvittaja, piirtäjä ja tekstiilitaiteilija. Blomstedtin vanhemmat olivat kamreeri, asessori Alfred Emanuel Blomstedt ja Hanna Charlotta o.s. Stadius. Blomstedt kuului symbolisteihin ja hän sai vaikutteita muun muassa japanilaisesta taiteesta.


title: Väinö Blomstedt

text: Hän opiskeli Suomen Taideyhdistyksen piirustuskoulussa Helsingissä 1888–1889 ja Gunnar Berndtsonin oppilaana 1889–1891. Blomstedt oleskeli 1890-luvulla Ranskassa yhdessä Pekka Halosen kanssa Pariisin Académie Julianissa. Taidemaalari Paul Gauguinin opissa hän oli vuosina 1891, 1893–1894, 1897–1898, 1903, 1905–1906 sekä 1912.


title: Väinö Blomstedt

text: Hän osallistui Pietarissa pidettyyn "Venäläisten ja suomalaisten taiteilijain näyttelyyn" 1898 sekä Mir iskusstvan järjestämään" Kansainvälisen taiteen näyttelyyn" 1899. Blomstedt on saanut paljon vaikutteita Gauguinilta sekä ruotsalaiselta ystävältään Olof Sager-Nelsonilta.


title: Väinö Blomstedt

text: Blomstedt toimi Suomen Taideyhdistyksen piirustuskoulussa opettajana, johtajaopettajana sekä tarkastajana. Hän opetti myös Taideteollisessa keskuskoulussa sekä Helsingin yliopiston piirustussalissa. Tämän ohella Blomstedt oli myös Suomen Käsityön Ystävien taiteellinen neuvonantaja ja mallipiirtäjä.


title: Julia Ward Howe

text: Julia Ward Howe (27. toukokuuta 1819 – 17. lokakuuta 1910) oli yhdysvaltalainen yhteiskunta-aktivisti ja runoilija. Hän sanoitti ”The Battle Hymn of the Republicin”.


title: Julia Ward Howe

text: Ward Howe esitti äitienpäiväjulistuksen vuonna 1870. Hänet valittiin Yhdysvaltain taide- ja kirjallisuusakatemiaan sen ensimmäisenä naisjäsenenä vuonna 1908. Hän oli naimisissa toisen abolitionistin, Samuel Gridley Howen kanssa.


title: Julia Ward Howe

text: 91-vuotiaana kuollut Ward Howe pääsi vuonna 1970 postuumisti Songwriters Hall of Fameen.


title: Mietoistenlahti

text: Mietoistenlahti eli Saarenaukko on Mynämäen kunnan Mietoisissa sijaitseva merenlahti ja lintuvesi, joka sijaitsee Mynälahden pohjukassa. Alue on suojeltu yhtenä Suomen arvokkaimmista lintuvesistä. Lahden pohjukkaan laskee Laajoki ja sen itäpuolelle laskevan Mynäjoen suisto muodostaa oman pienen sivulahtensa. Sana Mietoistenlahti ei esiinny virallisissa kartoissa vaan on kansalaisten omaksuma nimitys Saarenaukosta.


title: Mietoistenlahti

text: Mietoistenlahtea pidetään yhtenä Suomen arvokkaimmista lintuvesistä erityisesti muuttoaikana. Vielä 1950- ja 1960-luvulla lahtea reunustivat laajat rantaniityt, mutta laidunnuksen loputtua 1970- ja 1980-luvulla niityt peittyivät järviruokokasvustoihin tai raivattiin pelloiksi. 1990-luvulla alkanut, osin EU-rahoitteinen rantaniittyjen hoito ja laidunnus on kuitenkin palauttanut osan umpeen kasvaneista alueista niityiksi. Nykyään laidunta ja niittoaluetta on 115 hehtaaria ja sen myötä myös alueen eliölajisto on monipuolistunut. Järviruokokasvustoja on myös niitetty koneellisesti Laajoen suun eteläpuolella ja Topokarin alueella kevättalvella 2010. Niitto on osin tehty harvinaisen etelänsuosirrin elinolojen parantamiseksi, joka on yrittänyt pesintää alueella kerran aiemmin.


title: Mietoistenlahti

text: Lahden pohjukassa sijaitseva Laajoen suisto on lintujen kevätmuuton aikaan tärkeä levähdyspaikka useille muuttolinnuille. Myös Suomessa vähälukuisten pesimälajien, kansallisesti harvinaisten sekä läpimuuttavien lintulajien kannalta alue on arvokas. Alueella tavattaviin lajeihin kuuluvat muun muassa isokoskelo, laulujoutsen, harmaasorsa, lapasotka ja uivelo, sekä esimerkiksi pikkujoutsen, tundrahanhi ja mustapyrstökuiri. Vuosittain tavattavista petolinnuista mainitsemisen arvoisia ovat muun muassa merikotka ja muuttohaukka. Myös alueen pesimälinnusto on runsas. Alueen lintuhavaintoja päivitetään Tiira-verkkopalveluun.


title: Mietoistenlahti

text: Varsinais-Suomen elinkeino-, liikenne- ja ympäristökeskus myönsi 29. huhtikuuta 2010, luvan merimetsojen häirintään Mynälahden ulko-osien ja Velkuan alueen neljälle merimetsokolonialle, jotka sijaitsevat Aukkoletton, Tupaletton, Iso-Mustiletton ja Kalmanhohteen luodoilla. Häirinnän tavoitteena on häätää merimetsot pois Mynälahden keskeiseltä ammattikalastusalueelta. Kalmanhohteen luodolle myönnettiin myös Suomen ensimmäinen lupa merimetsojen munien sterilointiin. Toukokuussa 2010 tehdyissä steriloinneissa Airisto-Velkuan kalastusalueen edustajat rikkoivat munia piikillä niin, että vain yksi muna joka pesästä jätettiin ehjäksi. Edellä mainittujen toimien vaikutusta poikastuotantoon ja kolonioiden sijoittumiseen selvitetään tutkimuksella. Myös vuosina 2016–2018 keväisin merimetsojen pesintöjä yritetään tuhota ulompana Mynälahdesta Velkuan saaristossa olettaen, että näin lajin ruokailu Mynälahdella vähenee. Keskellä Mietoistenlahtea luonnonsuojelualueeseen kuuluvalla Aukkokarilla merimetsoja pesi vuonna 2017 64 paria.


title: Mietoistenlahti

text: Mietoistenlahdelta nousee siihen laskeviin Mynä- ja Laajokeen jonkin verran taimenia, siikaa ja lohia. Kalastajat ovat 2000-luvulla saaneet lahdelta myös runsaasti kuhaa. Kalastajat ovat hylkeiden vuoksi myös siirtyneet enenevässä määrin Mietoistenlahden kaltaisiin mataliin merenlahtiin. Mynälahden eteläpuolisella merialueella harjoitetaan myös ammattimaista verkko- ja rysäkalastusta. Ammattikalastajia alueella toimii noin kaksikymmentä, virkistyskalastajia on kaksi-kolme kertaa enemmän. Arvokalan lisäksi lahdella tavataan myös esimerkiksi ahventa, silakkaa ja kuoretta. Lahden pohjukka on tärkeä ahvenen ja kuhan kutu- ja pienpoikasalue.


title: Mietoistenlahti

text: Mietoistenlahden kasvillisuus on monipuolista, vaikka laidunnuksen väliajalla ruovikot levisivätkin laajalle. Kääpän puoliavoin perinnebiotooppi Laajoen suistossa on kasvistoltaan arvokkain. Vähä-Kääpän pohjoisosissa on umpeenkasvusta huolimatta jäljellä sekä niittyjä että metsäkasvillisuutta. Koivua ja tervaleppää kasvavassa Iso-Kääpässä puolestaan kasvaa erilaisia luhta- ja rantakasvillisuusyhdyskuntia. Monet putkilokasvit, kuten rentukka, vesisara, luhtasara ja kurjenmiekka sekä korpikastikka muodostavat Iso-Kääpässä laajoja yhtenäisiä kasvustoja. Kääpien kuivemmat alueet ovat nurmilauhavaltaisia.


title: Mietoistenlahti

text: Mynäjoen suisto on puolestaan ruovikoiden vuoksi kasvillisuudeltaan yksipuolisempaa. Laidunnettujen rantaniittyjen kasvillisuuteen kuuluu runsaasti on suolavihvilää ja meriluikkaa. Keltaängelmä on myös paikoin runsas.


title: Mietoistenlahti

text: Noin viiden neliökilometrin alue on liitetty vuonna 1998 valtakunnalliseen Natura 2000 -verkostoon ja valtakunnalliseen lintuvesien suojeluohjelmaan se on kuulunut vuodesta 1982. Suojellun alueen ongelmina pidetään heikentynyttä vesistön tilaa, joka johtuu jokien ravinnekuormituksesta ja niiden ruokkimasta rantojen umpeenkasvusta. Mietoistenlahti ja siihen liittyvä kulttuurimaisema on myös määritelty valtakunnallisesti arvokkaaksi maisema-alueeksi.


title: Mietoistenlahti

text: Mietoistenlahden rannoilla sijaitsee kolme lintutornia. Torneille ja Sillankarin kalliolle johtavat osin pitkospuin varustetut polut, joita on merkitty maastoon noin kilometrin verran. Luontotuvan parkkipaikalta Vasikkahaan lintutorneille vievän 700 metriä pitkän polun varrelle on pystytetty alueen luonnosta kertovia opasteita. Vasikkahaan lintutorneista vanhempi eteläinen torni on kolmi- ja uudempi pohjoinen kaksikerroksinen. Eteläistä lintutornia on korjattu vuonna 2011 Koneen Säätiön tuella.


title: Mietoistenlahti

text: Saaren kartanon läheisyydessä, kartanon vanhassa renkituvassa sijaitsi myös Metsähallituksen ylläpitämä miehittämätön luontotupa, jossa saattoi tutustua aluetta kuvaavaan näyttelyyn päivittäin kello 8–20. Näyttely kuitenkin purettiin Metsähallituksen vuokrasopimuksen päättyessä syyskuussa 2008. Metsähallituksen mukaan lakkauttamisen syynä oli näyttelyn vanhentuminen ja tuvan vähäinen kävijämäärä. Tuvan esineistöä on kuitenkin jaettu Mietoisten kirjastoon, Pyhän koululle ja Mietoisten kotiseutuyhdistykselle, jotta osa siitä voisiin myös tulevaisuudessa saada esille. Jatkossa säästyneet rahat on tarkoitus käyttää maastoon sijoitettavaan opastukseen.


title: Gabriel Engberg

text: Kaarle Gabriel Engberg (24. maaliskuuta 1872 Tampere – 27. helmikuuta 1953 Helsinki) oli suomalainen taidemaalari.


title: Gabriel Engberg

text: Engbergin vanhemmat olivat puuseppämestari Karl Engberg ja Maria Gustava o.s. Alm. Hän opiskeli Taideteollisessa keskuskoulussa 1893–1895 ja Suomen Taideyhdistyksen piirustuskoulussa 1894–1897.


title: Gabriel Engberg

text: Engberg osallistui Suomen Taiteilijain näyttelyihin vuosien 1897–1910 välillä ja vielä 1924 sekä 1943. Hän teki kolme maalausmatkaa Lappiin, joista ensimmäiset kaksi suuntautuivat 1898 ja 1905 Inarin saamelaisalueelle sekä viimeinen matka vuonna 1920 Kittilään ja Ounas-Pallastunturille.


title: Gabriel Engberg

text: Engberg oli Akseli Gallen-Kallelan apulaisena tämän maalatessa Kalevala-freskoja vuoden 1900 Pariisin maailmannäyttelyä varten. Myöhemmin Engberg toimi Tampereella Hämeen museon intendenttinä 1908–1952 ja Tampereen taidemuseon intendenttinä 1930–1953. Hän sai professorin arvonimen vuonna 1947.


title: Yhdysvaltain kansallinen tiedeakatemia

text: Yhdysvaltain kansallinen tiedeakatemia (, lyh. "NAS") on eri tieteenaloilla vaikuttavien erittäin ansioituneiden tutkijoiden akatemia. Se perustettiin sisällissodan aikana 3. maaliskuuta 1863.


title: Yhdysvaltain kansallinen tiedeakatemia

text: Akatemia jakaa tieteellisistä ansioista useita palkintoja ja julkaisee arvostettua PNAS-tiedelehteä.


title: Yhdysvaltain kansallinen tiedeakatemia

text: Yhdysvaltain tiedeakatemiaan on kuulunut ja kuuluu lukuisia Nobel-palkittuja jäseniä. Akatemia valitsee omat jäsenensä eliniäksi.


title: Ward Goodenough

text: Ward Hunt Goodenough (s. 30. toukokuuta 1919 – 9. kesäkuuta 2013) oli yhdysvaltalainen antropologi. Hän syntyi Cambridgessa, Massachusettsissa, ja opiskeli Cornellin sekä Yalen yliopistoissa. Hän oli toisen maailmansodan veteraani.


title: Ward Goodenough

text: Goodenough opetti Wisconsinin yliopistossa, ja myöhemmin hänestä tuli Pennsylvanian yliopiston professori. Varsinaista tutkimustyötä hän suoritti muun muassa Chuukilla, Kiribatilla ja Papua-Uudessa-Guineassa.


title: Ward Goodenough

text: Goodenough valittiin vuonna 1971 Yhdysvaltain kansallisen tiedeakatemian jäseneksi.


title: Linné-mitali

text: Linné-mitali () on Linnean Societyn vuosittain jakama mitali ansioista biologian aloilla. Ennen vuotta 1976 se tunnettiin Linnean Societyn kultamitalin nimellä.


title: Linné-mitali

text: Linné-mitalien jakaminen aloitettiin vuonna 1888. Vuodesta 1958 mitali on ollut tapana myöntää kahdelle tutkijalle vuosittain.


title: Felix Nylund

text: Felix Arthur Nylund (15. toukokuuta 1878 Korppoo – 23. joulukuuta 1940) oli suomalainen kuvanveistäjä, jonka tunnetuin teos on Helsingissä Kolmen sepän aukiolla Mannerheimintien ja Aleksanterinkadun kulmassa sijaitseva Kolmen sepän patsas.


title: Felix Nylund

text: Nylund kävi kansakoulun ja työskenteli sitten koristepuusepän oppipoikana ja kisällinä turkulaisessa Bomanin puusepäntehtaassa. Hän aloitti taideopinnot 1895 Turun piirustuskoulussa Victor Westerholmin johdolla ja jatkoi niitä Wilhelm Bissen johdolla Kööpenhaminassa 1899–1901 sekä Pariisin Académie Colarossissa 1901–1906.


title: Felix Nylund

text: Nylund asui 1900-luvun alkupuolella pitkään Kööpenhaminassa ja muutti pysyvästi takaisin Suomeen vasta 1924 jolloin hän asettui asumaan Kauniaisiin. Hän oli mukana perustamassa Suomen Kuvanveistäjäliittoa ja toimi sen puheenjohtajana 1910–1912 ja 1924–1932. Nylund toimi viimeksi opettajana Taideyhdistyksen koulussa 1935–1940.


title: Felix Nylund

text: Nylundin tunnetuin veistos Helsingin keskustassa sijaitseva pronssipatsas "Kolme seppää" paljastettiin 2. joulukuuta 1932. Hän oli osallistunut seppä-aiheella jo 1913 J. V. Snellmanin muistomerkkikilpailuun ja käytti tätä kilpailuehdotusta pohjana työlleen.


title: Laffaux

text: Laffaux on kunta Aisnen departementissa Pohjois-Ranskassa. Kunnassa on 145 asukasta (1999) ja sen pinta-ala on 6,76 km².


title: Laffaux

text: Laffaux'ssa käytiin vuonna 596 taistelu Neustrian ja Austrasian hallitsijoiden välillä. Taistelussa Neustrian Klotar II voitti Teodebert II:n.


title: Laffaux

text: Vuonna 680 Neustrian käskynhaltija ("major domus") Ebroin voitti Laffaux'n taistelussa Pipin Heristalilaisen.


title: Koripallon I-divisioona

text: I-divisioona on ollut Suomen toiseksi korkein sarjataso koripallossa. Nykyisin I-divisioona on jaettu A- ja B-divisiooniin. Kaudesta 2008–2009 lähtien sarjassa on pelattu jälleen pudotuspelejä. A-divisioonan pudotuspelien voittaja nousee Korisliigaan.


title: Koripallon I-divisioona

text: Ennen I-divisioonaa maassa pelattiin koripalloa SM-sarjassa ja alueellisissa Suomen-sarjoissa. 1970-luvulla Suomen-sarjan ja SM-sarjan joukkueiden väliset tasoerot olivat kasvaneet suuriksi, sillä nousijajoukkueet putosivat lähes aina yhden pääsarjakauden jälkeen. Kaudeksi 1975–1976 päätettiin aloittaa kokonaan uusi sarja, I-divisioona.


title: Koripallon I-divisioona

text: Ensimmäisellä kaudella divisioonajoukkueet määritettiin Suomen-sarjan joukkueiden välisessä karsinnassa, jossa kolmen lohkon kaksi parasta joukkuetta pääsivät nousukarsintaan. Lohkojen kolmannet ja neljännet joukkueet pääsivät mukaan I-divisioonaan. Lisäksi SM-sarjasta putosi automaattisesti kaksi huonointa joukkuetta. Aluksi I-divisioona pelattiin kymmenen joukkueen sarjana, joka huipentui kauden päätteeksi järjestettyihin pudotuspeleihin.


title: Koripallon I-divisioona

text: Kaudella 2012–2013 sarja jaettiin A- ja B-divisiooniin. Samalla I-divisioonan joukkuemäärää nostettiin kuuteentoista (tuoksi kaudeksi 17:ään). Korisliigassa viimeiseksi sijoittunut joukkue putoaa A-divisioonaan. A-divisioonan pudotuspelien voittaja nousee Korisliigaan, ja sarjan viimeinen putoaa B-divisioonaan. B-divisioonan voittaja nousee A-divisioonaan ja häviäjä putoaa alueelliseen II-divisioonaan.


title: Wycombe Wanderers FC

text: Wycombe Wanderers Football Club on englantilainen jalkapalloseura High Wycombesta, joka sijaitsee Buckinghamshiressa. Wycombe Wanderersin lempinimet ovat "The Chairboys" ja "The Blues". Joukkue pelaa kaudella 2018–2019 Englannin ykkösliigassa. Joukkuetta valmentaa Gareth Ainsworth.


title: Wycombe Wanderers FC

text: Huonekaluvalmistajat perustivat Wycombe Wanderersin vuonna 1887. Vuonna 1896 joukkue liittyi Southern Leagueeen, mutta eivät menestyneet liigassa, jota ammattilaisjoukkueet hallitsivat. Vuonna 1908 Wanderers siirtyi Great Western Suburban Leagueen ja edelleen Spartan Leagueen ensimmäisen maailmansodan jälkeen. Voitettuaan Spartan Leaguen joukkue nousi Isthmian Leagueen vuonna 1921.


title: Wycombe Wanderers FC

text: Wycombe voitti FA Amateur Cupin vuonna 1931 ja Isthmian Leaguen vuonna 1956. Vuonna 1985 joukkue nousi Englannin konferenssiin, josta kuitenkin putosi seuraavana kautena. Vuonna 1987 Wycombe palasi Englannin konferenssiin ja vuonna 1993 se nousi Englannin kakkosliigaan. Se pelasi välillä ykkösliigassa ja putosi kakkosliigaan vuonna 2012. Takaisin ykkösliigaan joukkue nousi vuonna 2018.


title: Wycombe Wanderers FC

text: Wycombe Wanderersin suurimpina saavutuksina voi pitää FA Trophyn voittoja (kausina 1990-1991 ja 1992-1993), FA Cupin semifinaaleihin pääsyä kautena 2000-2001 sekä tasapeliä Chelseaa vastaan kautena 2006–2007.


title: Carl Jahn

text: Carl Ernst Albert Jahn (27. tammikuuta 1844 Berliini, Saksa – 9. tammikuuta 1912) oli saksalaisyntyinen Suomeen muuttanut kaivertaja ja taiteilija.


title: Carl Jahn

text: Jahnin vanhemmat olivat arkkitehti August Jahn ja Dorothea o.s. Brunow. Hän harjoitti taideopintoja Berliinissä, Dresdenissä ja Lontoossa.


title: Carl Jahn

text: Jahn muutti Suomeen 1874 ja toimi valtion rahapajan palveluksessa kaivertajana. Hän oli opettajana Taideteollisessa keskuskoulussa 1875–1912 ja Suomen Taideyhdistyksen piirustuskoulussa 1881–1912. Jahn sai Pariisin maailmannäyttelyssä 1900 Grand Prix-palkinnon.


title: Pallopeili

text: Pallopeili on pallonpinnan muotoinen heijastava kappale. Kun pallon pinnasta leikatun osan eli kalotin muotoinen ja päällystetään se sisäpinnalta valoa heijastavalla aineella, saadaan leikatusta kappaleesta "kovera" peili. Vastaavasti pinnoittamalla ulkopinnalta saadaan "kupera" peili.


title: Pallopeili

text: Koveria ja kuperia pallopeilejä käytetään peilikaukoputkissa ja useissa muissa optisissa laitteissa linssien ohella.


title: Pallopeili

text: Valonsäteet, jotka tulevat peiliä kohti sen pääakselin suuntaisesti, leikkaavat toisensa likipitäen samassa pisteessä, jota sanotaan peilin "polttopisteeksi". Sen etäisyyttä peilistä sanotaan peilin "polttoväliksi", jota kaavoissa merkitään kirjaimella f. Peilin polttoväli on puolet pallopinnan säteestä.


title: Pallopeili

text: Jos kuvattava esine sijaitsee kauempana koverasta pallopeilistä kuin sen polttopiste, peili muodostaa esineestä "todellisen kuvan". Tällöin siis kaikki esineen samasta pisteestä lähteneet, peilistä heijastuneet säteet leikkaavat toisensa samassa pisteessä, joka sijaitsee samalla puolella peiliä kuin kuvattava esinekin. Jos merkitään esineen etäisyyttä peilistä "S":llä, kovera peili muodostaa kuvan etäisyydelle "S", joka voidaan laskea saman yhtälön, Gaussin kuvauslain avulla, joka pätee myös linsseille:


title: Pallopeili

text: Jos kohde on kaarevuuskeskipistettä kauempana, kuva muodostuu pienennettynä kohteen ja peilin väliin ja on lisäksi ylösalaisin. Niinpä riittävän suuresta koverasta peilistä ihminenkin voi nähdä kuvansa ylösalaisin.


title: Pallopeili

text: Jos esine on pallon keskipisteessä eli sen etäisyys peilistä on r = 2f, kuva muodostuu esineen kohdalle ja on esineen kokoinen mutta ylösalaisin.


title: Pallopeili

text:
Jos esine sijaitsee pallon keskipisteen ja polttopisteen välissä ("f" < "S" < "2f"), kuva muodostuu suurennettuna kauemmas peilistä kuin missä kohde sijaitsee, ja tällöin se on itse asiassa havaittavissa vain, jos kohde on läpikuultava, siinä on reikiä tai jos se sijaitsee hieman syrjässä peilin pääakselilta.
Jos esine on polttopistettä lähempänä peiliä eli S1 < f, peilistä heijastuneet valonsäteet eivät leikkaa toisiaan, mutta niiden kuvitteelliset jatkeet peilin toisella puolella leikkaavat. Tällöin peili muodostaa esineestä valekuvan peilin taakse samaan tapaan kuin tasopeilikin.


title: Pallopeili

text: Kuvan suurennussuhde "M" voidaan laskea yhtälöstä


title: Pallopeili

text: Kun "S" on suurempi kuin "f", saatu suurennussuhde "M" on kuitenkin negatiivinen, mikä osoittaa, että kuva on ylösalaisin. Jos "M" < -1, kuva on esinettä suurempi, muussa tapauksessa pienempi.


title: Pallopeili

text: Jos kuitenkin kohteen etäisyys peilistä on pienempi kuin sen polttoväli eli jos "S" < "f", saadaan ylempänä olevasta yhtälöstä kuvan etäisyydelle "S" negatiivinen arvo. Tämä merkitsee sitä, että samasta pisteestä lähteneet, peilistä heijastuneet valonsäteet eivät leikkaa toisiaan, mutta niiden jatkeet peilin toisella puolella leikkaavat. Tällöin peili siis muodostaa esineestä "valekuvan" peilin taakse samaan tapaan kuin tasopeilikin. Tässä tapauksessa edellä olevasta yhtälöstä laskettu suurennussuhde "M" on positiivinen, ja kuva on oikein päin.


title: Pallopeili

text: Mitä suurempi on peilin kaarevuussäde, sitä enemmän se muistuttaa tasoa. Rajatapauksessa, kun f = ∞ ja 1/f = 0, edellä olevat yhtälöt yksinkertaistuvat muotoon


title: Pallopeili

text: ja


title: Pallopeili

text: joista saadaan S = -S ja M = 1.


title: Pallopeili

text: Toisin sanoen tässä rajatapauksessa kuva on peilin takana samalla etäisyydellä kuin esinekin ja alkuperäisen suuruinen, kuten tasopeilissä.


title: Pallopeili

text: Kupera pallopeili hajottaa siihen osuvat samasta suunnasta tulevat valonsäteet. Myös kupera pallopeili, jonka kaarevuussäde on riittävän suuri, muodostaa kuvan lähellä olevista esineistä. Kuva on kuitenkin aina pienentynyt valekuva peilin takana. Myös kuperalle pallopeilille pätevät samat laskukaavat kuin koverillekin, mutta polttoväli f on laskettava negatiivisena.


title: Pallopeili

text: Peilistä heijastuneet, pääakselin suuntaiset säteet tai niiden jatkeet leikkaavat toisensa tarkalleen samassa pisteessä vain, jos peilin pinta on paraboloidin muotoinen. Silloin kyseessä on "parabolinen peili". Pallopeilissä ne leikkaavat toisensa vain likipitäen samassa pisteessä. Tätä poikkeamaa sanotaan palloaberraatioksi eli pallopoikkeamaksi, ja se aiheuttaa, että pallopeilin muodostama kuva on aina hieman sumea.


title: Hifimaailma

text: Hifimaailma on äänen- ja kuvantoiston harrastajille tarkoitettu erikoislehti. Lehti perustettiin lakkautetun Hifi-lehden tilalle loppuvuodesta 2006. Lehden päätoimittaja on Mauri Eronen, ja sitä kustantaa Fokus Media.


title: Khorloogiin Bayanmönkh

text: Khorloogiin Bayanmönkh (; s. 22. helmikuuta 1944 Khyargas) on mongolialainen painija ja olympiamitalisti. Hän voitti hopeaa Münchenin olympialaisissa 1972 alle 100-kiloisten sarjassa. Bayanmönkh voitti urallaan myös kolme mitalia MM-kisoista vuosina 1971 – 1975. Vaikka hän oli pääasiassa vapaapainija, hän voitti Aasian kisoissa 1974 hopeamitalin kreikkalais-roomalaisesta painista. Samoissa kisoissa hän voitti alle 100-kiloisten vapaapainisarjan.


title: Khorloogiin Bayanmönkh

text: Myös Bayanmönkhin poika Bayanmönkhiin Gantogtokh oli olympiatason painija.


title: Kommunismi Suomessa

text: Kommunismi Suomessa on ollut usean puolueen ja ryhmittymän tavoittelema poliittinen järjestelmä.


title: Kommunismi Suomessa

text: Sosialismi saapui Suomeen 1800-luvun loppuvuosina, syrjäyttäen käytännössä kokonaan aluillaan olleen wrightiläisen työväenliikkeen. Suomen työväenpuolue perustettiin 1899. Puolueen nimi vaihdettiin Suomen Sosialidemokraattiseksi Puolueeksi vuonna 1903. Samalla se omaksui marxilaisen ohjelman. SDP nousi vuoden 1905 suurlakon myötä Suomen suurimmaksi joukkojärjestöksi ja myös 1906 perustetun eduskunnan suurimmaksi puolueeksi.


title: Kommunismi Suomessa

text:
SDP:n sisällä heti vuosisadan alkuvuosina alkanut keskustelu sosialismiin siirtymisen tavasta sai uutta virtaa, kun vuoden 1916 eduskuntavaaleissa sosialidemokraatit saivat eduskuntaan ehdottoman enemmistön. Kesällä 1917 eduskunnan hajotuksen jälkeen pidetyissä vaaleissa puolue kuitenkin menetti enemmistönsä. Enemmistön mentyä puolueen johto joutui muutoinkin kiristyneessä sisäpoliittisessa tilanteessa taipumaan välittömästi vallankumouksella sosialismiin siirtymistä vaatineiden edessä, ja vuoden 1918 alussa Suomi ajautui sisällissotaan. Sota päättyi vallankumouksellisten tappioon ja sen johtomiehet pakenivat Venäjälle. Maltillinen, sotaan osallistumisesta pidättäytynyt vähemmistö nousi sosialidemokraattisen liikkeen johtoon ja ohjasi puoluetta yhteistyötä korostavalle, revisionistiselle linjalle. Pakolaiset puolestaan perustivat Moskovassa 1918 Suomen kommunistisen puolueen, joka julistettiin välittömästi Suomessa laittomaksi.
SKP aloitti maanalaisen toiminnan, vaikka edellytykset uudelle vallankumoukselle olivat käytännössä olemattomat. Kommunistit perustivat lailliseksi järjestökseen Suomen sosialistisen työväenpuolueen, joka osallistui vuoden 1922 eduskuntavaaleihin. Vuonna 1923 puolue kuitenkin lakkautettiin ja sen eduskuntaryhmä sekä puoluekoneisto pidätettiin. Tilalle perustettu Sosialistinen työväen ja pienviljelijäin vaalijärjestö sai toimia vuoteen 1930 asti, kunnes Lapuan liikkeen väkisin läpirunnomat niin sanotut kommunistilait tekivät kommunistien laillisesta järjestötoiminnasta käytännössä mahdotonta.


title: Kommunismi Suomessa

text: Kommunistien maanalainen toiminta Suomessa romahti Etsivän Keskuspoliisin saadessa vuonna 1928 käsiinsä SKP:n maanalaisesta organisaatiosta vastanneen Jalmari Rasin, joka kuulusteluissa lopulta paljasti käytännössä puolueen lähes koko Suomessa toimivan johdon, niin sanotun Suomen byroon. Samanaikaisesti kommunistien ja sellaisiksi epäiltyjen vainot kiihtyivät. Etsivä keskuspoliisi, sittemmin Valtiollinen poliisi vangitsi ja pahoinpiteli epäiltyjä ilman oikeudenkäyntejä. Monet tuomittiin eri mittaisiin vankeusrangaistuksiin syytettynä valtiopetoksesta. Lapuanliike ja muut oikeistoaktivistit puolestaan vainosivat valtiovallan epävirallisesti hyväksymänä koko vasemmistokenttää, järjestäen useita muilutuksia eli kyydityksiä ja pahoinpitelyjä, ja pakottaen uhkailuilla vaaleilla valittuja kunnanvaltuustojen jäseniä eroamaan. Muilutusten yhteydessä neljä kommunistiksi miellettyä surmattiin.


title: Kommunismi Suomessa

text: SKP:n julkinen kuva kärsi pahasti Neuvostoliiton hyökättyä Suomeen 1939 ja asetettua SKP:n johtajan Otto Wille Kuusisen niin sanotun Terijoen hallituksen johtoon. Talvi- ja jatkosodan aikana tunnettuja kommunisteja laitettiin turvasäilöön määräämättömiksi ajoiksi.


title: Kommunismi Suomessa

text: Vuonna 1944 solmitun Moskovan välirauhan myötä SKP sai lailliset toimintaoikeudet. Suomen valtiollisen poliisin ja Stalinin vainot olivat kuitenkin harventaneet kommunistien rivejä huomattavasti. Kommunistit katsoivat hyväksi liittoutua muiden vasemmistososialististen voimien kanssa Suomen Kansan Demokraattiseen Liittoon. Vastaperustettu SKDL nousi välittömästi Maalaisliiton ja SDP:n rinnalle. Moskovasta käsin varmistettiin, että valta SKDL:n sisällä säilyi SKP:n keskuskomitealla.


title: Kommunismi Suomessa

text: Maalaisliitto ja SDP huolehtivat siitä, ettei kansandemokraatteja laskettu hallitusvastuuseen vuoden 1948 jälkeen lähes kahteen vuosikymmeneen. SKDL säilytti oppositioaikana asemansa kolmen suuren joukossa ja se nousi esimerkiksi eduskuntavaaleissa 1958 suurimmaksi puolueeksi. Esimerkiksi maaseudun autioituminen vei siltä kuitenkin yhden tärkeän kannattajaryhmän, kun niin sanotun korpikommunismin vahvat kannatusalueet tyhjenivät väestöstä.


title: Kommunismi Suomessa

text: SKP:n 1960-luvun puolivälissä alkanut sisäinen hajaannus toi kommunistien politiikkaan oman lisämausteensa pariksi vuosikymmeneksi. Edustajakokouksessa 1966 syrjäytetyn vanhan johdon ympärille aluksi muodostunut puolueoppositio nosti omaa profiiliaan varsinkin Tšekkoslovakian miehityksen 1968 myötä. SKP ja SKDL tuomitsivat tapahtuneen, mutta oppositio veti omaa linjaansa ja asettui varauksetta Varsovan liiton toimenpiteiden puolelle. Uskollisuus Neuvostoliiton johtamaa kansainvälistä kommunistista liikettä kohtaan muodosti opposition aatteellisen perustan.


title: Kommunismi Suomessa

text: 1970-luvun alussa suomalainen nuoriso löysi kommunismin ja varsinkin SKP:n oppositio sai runsaasti tuoretta voimaa riveihinsä. Tästä lähtien tiukan brežneviläinen oppositio opittiin tuntemaan tiedotusvälineissä taistolaisina, joista näkyvän osan muodostivat nuoret opiskelijat ja kulttuurityöntekijät. Enemmistö SKP:ssä säilyi kuitenkin 1960-luvulla uudistajina johtoon valituilla. Aatteellisesti enemmistö oli lähellä niin sanottua eurokommunismia, joskin eurokommunisteiksi julkisesti tunnustautuneet olivat harvassa.


title: Kommunismi Suomessa

text: 1980-luku oli kommunistisen liikkeen kannatuksen laskun aikaa Suomessakin. Suurelta osin NKP:n painostuksesta yhdessä pysynyt SKP hajosi lopullisesti kahtia ja hajoaminen tuntui välittömästi esimerkiksi vaalimenestyksessä. Erotettu vähemmistö muodosti Suomen kommunistisen puolueen (yhtenäisyys) (SKPy) 1986 ja, SKDL:n kilpailijaksi, Demokraattisen vaihtoehdon (Deva).


title: Kommunismi Suomessa

text: SKP lakkautettiin vuonna 1992 puolueen mentyä vararikkoon 1980-luvun lopun pörssiseikkailujen seurauksena. SKP:n lisäksi sotkuissa hävitettiin vuosikymmenien aikana hankittu niin sanottu punapääoma. Puolueen kaaderit olivat jo 1990 perustamassa Vasemmistoliittoa, jolloin SKP:n poliittinen toiminta lakkasi. Vasemmistoliittoon meni mukaan myös pääosa SKP:n entisestä vähemmistöstä. Vasemmistoliiton asiakirjoissa ei puhuta kommunismista tai sosialismista, sillä puolue on perustamisestaan lähtien tarkoituksellisesti tehnyt eroa näihin käsitteisiin.


title: Kommunismi Suomessa

text: Nykyään Suomessa toimii kaksi rekisteröitynyttä kommunistista puoluetta: Rauhan ja sosialismin puolesta – Kommunistinen työväenpuolue (KTP), jonka perustivat alkuvuodesta 1988, SKPy:n johdon kanssa aiemmin erimielisyyksiin ajautuneet, kovan linjan marxilais-leniniläiset, sekä vuonna 1997 rekisteröity Suomen kommunistinen puolue (SKP), joka on puolueista suurempi. ”Uusi SKP” rakennettiin 1990-luvun puolivälissä Yrjö Hakasen johtaman SKPy:n pohjalle. Puolueiden lisäksi maassa toimivat, KTP:stä 2002 erotettujen, Kommunistien liitto sekä trotskilaiset Sosialistiliitto (SL) ja Marxilainen työväenliitto (MTL).


title: Rhadi Ben Abdesselam

text: Rhadi Ben Abdesselam (28. helmikuuta 1929 – 4. lokakuuta 2000) oli marokkolainen yleisurheilija ja olympiamitalisti, joka kilpaili kestävyysjuoksussa. Hän voitti hopeaa Rooman olympialaisissa 1960 maratonilla.


title: Federico Savelli

text: Federico Savelli, oikeammin Federico, Savellin herttua ja Albanon ruhtinas (n. 1595 – n. 1660) oli italialainen kenraali ja diplomaatti, joka palveli keisaria ja paavia.


title: Federico Savelli

text: Savelli liittyi vuonna 1629 everstinä Albrecht von Wallensteinin armeijaan. Hän toimi Mecklenburgin komentajana vuosina 1630–31, mutta menetti asemansa kun Ruotsin kuningas Kustaa II Aadolf valloitti alueen helmikuussa 1631. Mecklenburgin huonosti järjestetyn puolustuksen takia Johann Tilly arvosteli Savellia voimakkaasti. Savelli nimitettiin keisarin joukkojen komentajaksi Reinillä, kun Matthias Gallas siirrettiin 1637 sieltä Pohjois-Saksaan Johan Banéria vastaan. Savelli hävisi Rheinfeldenin ja Wittenweierin taistelut ja vain hänen taustansa pelasti hänet sotaoikeudelta. Keisari siirsi Savellin diplomaattisiin tehtäviin, joissa hänen aiheutti vähemmän vahinkoa. Savelli jatkoi uraansa sotilaana, kun paavi Urbanus VIII nimitti hänet armeijansa komentajaksi. Paavi hävisi vuosina 1642–44 käydyn "Castron sodan".


title: Federico Savelli

text: Savelli oli täysin epäpätevä upseerina. Hän nousi keisarillisen armeijan komentajaksi ainoastaan taustansa ansiosta (korkeaa italialaista aatelia). Häneltä puuttui pätevyyden lisäksi myös rohkeutta. Oletetaan, että kun Savellin alaiset valittivat Wieniin tämän epäpätevyydestä, heille annettiin ohjeeksi uutisoida vain komentajaansa liittyvät hyvät asiat.


title: Shakin’ All Over

text: Shakin’ All Over on rock and roll-laulu, jonka alkuperäinen esittäjä oli Johnny Kidd and the Pirates. Sen on säveltänyt ja sanoittanut yhtyeen johtohahmo Johnny Kidd ja se oli brittilistojen ykkössijalla elokuussa 1960. Kappaleen esittäjät olivat Johnny Kidd (laulu), Alan Caddy (kitara), Brian Gregg (basso), Clem Cattini (rummut) ja Joe Moretti.


title: Shakin’ All Over

text: Alkuperäinen levytys ei ollut kovin suuri hitti Euroopan ulkopuolella. Sen sijaan "Shakin' All Over" menestyi Pohjois-Amerikassa The Guess Whon cover-versiona vuonna 1965. Se oli silloin sijalla #1 Kanadan levynmyyntilistalla ja sijalla #22 Yhdysvaltain levynmyyntilistalla.


title: Shakin’ All Over

text: Australiassa äänite pääsi sikäläisen levynmyyntilistan ykkössijalle vuoden 1965 lopulla Normie Rowen esittämänä, jonka versio oli sitten "Que Sera Seran" yksi vuosikymmenen myydyimmistä singleistä Australiassa.


title: Shakin’ All Over

text: Kappaleen säveltäjä, sanoittaja ja alkuperäinen esittäjä Johnny Kidd on sanonut: "Kulkiessani poikaporukan kanssa meillä oli tapana katsella todella kuumia tipuja ja meillä oli tapana sanoa että joku tyttö sai "kalvomme värisemään". Meillä oli tapana osoitella tyttöä, jos hän oli oikein puoleensavetävä... Voin sanoa rehellisesti sanoa, että se inspiroi minua enemmän kuin mikään muu kirjoittamaan kappaleen "Shakin All Over"."


title: Shakin’ All Over

text: The Who -yhtye on esittänyt tätä kappaletta lukemattomia kertoja, joista tunnetuin on ehkä heidän "Live at Leeds" -levyllään kuultava versio vuodelta 1970.


title: Shakin’ All Over

text: Oman cover-versionsa kappaleesta ovat tehneet myös seuraavat yhtyeet ja artistit:


title: Turun Linja-autoilijain Osakeyhtiö

text: Turun Linja-autoilijain Osakeyhtiö (TLO) perustettiin vuonna 1954 yksityisten turkulaisten liikennöitsijöiden osuuskuntana. Osuuskunta muuttui osakeyhtiöksi 1990-luvulla.


title: Turun Linja-autoilijain Osakeyhtiö

text: TLO ajaa Turun kaupungin joukkoliikennetoimiston tilaamaa sopimusliikennettä eli Föli-liikennettä linjoilla 6, 7, 100, 101, 201, 203, 206, 220, 221, 300, 301, 302, 303, 610, 700, 701, 703, 704, 705, 706, 707, 709, 801, 901, 902 ja 903. Yhtiö liikennöi myös Kaarinan linjolla K1–K6, Liedon linjoilla L1–L7 ja L14, Naantalin linjoilla N1–N13 sekä Raision linjoilla R1 ja R2. Yhtiö ajaa myös Paimion linjoja PA1–PA4.


title: Turun Linja-autoilijain Osakeyhtiö

text: Marraskuussa 2014 TLO laajensi kaukoliikenteeseen ostamalla Mikko Rindell Oy:n osuuden kotimaisesta halpabussiyhtiö OnniExpressistä. Kauppaan kuuluivat kaukoliikenteen vuorot Raisio–Turku–Helsinki, Turku–Pori ja Turku–Kuopio.


title: Ewet

text: Ewet ovat Afrikan etninen ryhmä, joka asuu Togon, Beninin, ja eteläisen Ghanan alueella. Ewet puhuvat Ewen kieltä. He ovat tulleet nykyiselle asuma-alueelleen idästä; heidän entinen kotimaansa on Oyo läntisessä Nigeriassa.


title: Kabret

text: Kabret ovat gurilaista kieltä puhuva kansa Togon koillis- ja keskiosissa. Heitä on 920 000 henkeä.


title: Kabret

text: Kansan pääelinkeino on maanviljely. Tärkeimmät viljelykasvit ovat hirssi, durra, fonio, pavut, maapähkinä, riisi ja jamssi. Lisäksi harjoitetaan karjanhoitoa ja käsityöammatteja sekä keräillään öljypalmun hedelmiä.


title: Kabret

text: Kabrejen kylät ovat hajanaisia. Savitiilistä rakennetut nelikulmaiset tai pyöreät talot on ympäröity muurilla. Miehet pukeutuvat pitkään paitaan ja polvihousuihin, naiset värikkäisiin leninkeihin, puseroihin ja hameisiin. Ruokavalio koostuu etupäässä hirssipuurosta, keitoista, vihanneksista ja maidosta. Kabret syövät kasvattamiaan koiria.


title: Kabret

text: Perinteinen yhteiskunta perustuu suurperheiden muodostamiin kyläyhteisöihin, patrilineaarisiin sukuihin, ikäryhmiin ja miesten salaseuroihin. Avioliitto on virilokaalinen. Polygynia, ostoavioliitto, sororaatti ja leviraatti ovat yleisiä.


title: Kabret

text: Suurin osa kabreista harjoittaa perinteistä uskontoa, johon kuuluu esi-isien, luonnonvoimien ja ylijumala Eson palvontaa, noituutta ja taikuutta. Osa on katolisia tai sunnimuslimeja. Kabreilla on kehittynyt musiikki- ja tanssiperinne.


title: LCD Soundsystem (albumi)

text: LCD Soundsystem on samannimisen yhdysvaltalaisyhtyeen debyyttialbumi, joka julkaistiin vuonna 2005. Albumin tyyliä voi kutsua teknon, punkin ja dancen sekoitukseksi. Albumi on jaettu kahteen levyyn sen pituuden vuoksi (yli 80 minuuttia).


title: LCD Soundsystem (albumi)

text: Albumia on myyty noin 235 000 kappaletta.


title: LCD Soundsystem (albumi)

text:
Levy 1
Levy 2


title: Väinö Hämäläinen (taidemaalari)

text: Väinö Aleksanteri (Aleksander) Hämäläinen (15. heinäkuuta 1876 Helsinki – 20. maaliskuuta 1940 Kauniainen) oli suomalainen taidemaalari, graafikko ja kuvittaja.


title: Väinö Hämäläinen (taidemaalari)

text: Hänen öljyvärimaalauksissaan ja grafiikassaan on nähty suomalaisen kuvataiteen kultakauden vaikutteita.


title: Väinö Hämäläinen (taidemaalari)

text: Hämäläisen vanhemmat olivat Helsingin Vanhankirkon urkuri Lauri Hämäläinen ja tämän vaimo Emma o.s. Kekoni. Hänellä oli kolme nuorempaa sisarta. Hänen puolisonsa oli Helmi o.s. Mäkinen. Kun hänen isänsä kuoli 1888, äiti avioitui uudestaan taiteilija Albert Gebhardin kanssa, josta tuli hänelle isäpuoli ja opettaja. Hänen poikansa Lauri Hämäläinen oli myös taiteilija.


title: Väinö Hämäläinen (taidemaalari)

text: Hämäläinen opiskeli Albert Gebhardin johdolla Suomen Taideyhdistyksen piirustuskoulussa 1898–1899. Valmistuttuaan hän matkusti 1900 Ranskaan, jossa opiskeli Pariisissa Académie Colarossissa ja Eugène Carrièren johdolla.


title: Väinö Hämäläinen (taidemaalari)

text: Hän telki kolme opintomatkaa Italiaan vuosina 1901–1904.


title: Väinö Hämäläinen (taidemaalari)

text: Hämäläinen on maalannut alttaritauluja Töysän kirkkoon 1906, Nurmeksen kirkkoon 1913, Nurmon kirkkoon 1914 ja Miehikkälän kirkkoon 1924. Helsingissä Kallion kirkon kastekappelissa on hänen maalauksensa "Ristiltäotto". Hänen muita tunnettuja töitään ovat "Kanteleensoittaja" (1901), "Lemminkäinen ja hiiden hirvi" (1902), "Myllykylä talvella" (1906), "Vuolenkoski" (1910) sekä "Heikki Klemetti ja Suomen laulu" (1925). Hän oli myös piirtäjä ja kuvittaja.


title: Väinö Hämäläinen (taidemaalari)

text: Väinö Hämäläiselle tärkeä Rautalammin kirkon alttarimaalaus jäi kesken taiteilijan kuoltua 1940. Taulun viimeisteli hänen poikansa, kuvataiteilija Lauri Hämäläinen.


title: Väinö Hämäläinen (taidemaalari)

text: Aleksis Kiven "Paimentyttö" (1907) on hänen varhaisimpia töitään. Tuberkuloosin Vastustamisyhdistyksen hyväntekeväisyysmerkin hän suunnitteli vuonna 1910. Parhaisiin suomalaisiin kuvakirjoihin luetaan yhä Arvid Lydeckenin "Ihmeellinen kalaretki", jossa on Väinö Hämäläisen kuvitus ja myös hänen säveltämiään lauluja. Hän kuvitti myös joululehtiä ja oppikirjoja.


title: Väinö Hämäläinen (taidemaalari)

text: Hämäläinen rakennutti vuosina 1915–1916 kansallisromanttiseen tyyliin tehdyn ateljeehuvilan Oinassaareen Vesijärvelle lähelle Lahtea. Huvilasta oli järvinäköala Vesijärvelle, ja hän maalasi maiseman useisiin teoksiinsa. Hänen lankonsa oli Pekka Halonen, jonka vaikutuksia on nähty hänen töissään.


title: Väinö Hämäläinen (taidemaalari)

text: Kuvataiteen keskusarkistossa on Väinö Hämäläisen 2050 kuvaa käsittävä valokuvakokoelma.


title: Marc McClure

text: Marc McClure (s. 31. maaliskuuta 1957) on yhdysvaltalainen näyttelijä, joka tunnetaan parhaiten Jimmy Olsenin roolista ensimmäisessä Teräsmies elokuvassa vuodelta 1978.


title: Marc McClure

text: McCluren tunnetuin sivurooli on vuoden 1985 menestyselokuva Paluu tulevaisuuteen, jossa hän esitti "David "Dave" McFly":ta.


title: Tha Carter III

text: Tha Carter III on yhdysvaltalaisen rap -artisti Lil Waynen 10. kesäkuuta 2008 julkaistu studioalbumi ja Tha Carter -sarjan kolmas osa. Albumi voitti parhaan rap-albumin Grammyn. Uudenvuodenaattona albumia oli myyty 2,88 miljoonaa kappaletta. Albumi oli myydyin albumi Yhdysvalloissa vuonna 2008.


title: Tha Carter III

text: Albumin kannessa oleva lapsi on olevinaan Lil Wayne lapsena. Albumin kansi on saanut vaikutteita Nasin Illmatic ja Notorious B.I.G.:n Ready to Die -albumeilta.


title: Kory Baker

text: Kory Baker (s. , Ontario) on kanadalainen jääkiekkoilija.


title: Kory Baker

text: Miramichin pienestä kaupungista kotoisin oleva Baker syntyi Torontossa. Hän pelasi juniorivuotensa arvostetussa QMJHL-sarjassa. Hän oli yksi menestystä saavuttaneiden joukkueidensa avainpelaajista. Juniorivuosiensa jälkeen Baker pelasi CHL:ssäja ACHL:ssä. Hän kuului molemmissa sarjoissa joukkueidensa pistekärkeen, hän teki CHL-kaudellaan El Paso Buzzardsin riveissä 64 tehopistettä. Hieman kovemmassa ECHL:ssä peli ei kuitenkaan lähtenyt kulkemaan ja mies päätyi SPHL:n kautta lopulta Eurooppaan. Vaikkei Bakerilla olekaan ta hän pääsi hyvien peliesitystensä ansiosta NHL-joukkue Pittsburgh Penguinsin harjoitusleirille syyskuussa 2001.


title: Kory Baker

text: Kauden 2006–2007 Baker pelasi Ruotsin ykkösdivisioonassa pelaavan IF Troja-Ljungbyn joukkueessa. Hän oli joukkueensa ja divarilohkonsa paras pistemies tehopistein 25+32. Kauden 2007–2008 Baker aloitti Tanskassa, mutta siirtyi lokakuun alussa Mestikseen, KooKooseen. Baker on ollut viimeiset kolme vuotta George Nistasin aisapari, ja jälki oli murskaavaa myös KooKoossa. Hän saalisti 16 pelaamassaan runkosarjan ottelussa peräti 32 tehopistettä (11+21). Näin ollen hänen pistekeskiarvonsa oli ylivoimaisesti koko Mestiksen paras; 2 pistettä/peli. Toiseksi paras pistekeskiarvo oli TuTon Tero Forsellilla; 1,51 pistettä/peli. Pudotuspeleissä Baker oli pronssi-ottelussa Jukureille hävinneen KooKoon paras pistemies 10 tehopisteellään. Monet olivat povanneet hänelle varmaa paikkaa SM-liigasta tulevaksi kaudeksi. Baker kuitenkin jäi monien yllätykseksi kaudeksi 2008–2009 Mestikseen, Mikkelin Jukureihin.


title: Kory Baker

text: Kausi 2008–2009 Jukureissa meni myös Bakerin osalta hyvin. Alkukauden kangertelujen jälkeen peli alkoi kulkea ja kevään lähestyessä kanadalainen kuului jokainen ilta Jukureiden parhaimmistoon. Baker sijoittui lopulta toiseksi Jukureiden sisäisessä pistepörssissä (14+20=34). Seuraavaksi kaudeksi Baker palasi KooKooseen. KooKoossa Baker pelasi vielä kolme kautta ja siirtyi sen jälkeen Ruotsin I-divisioonan Asplöveniin.


title: Kory Baker

text: Bakerillä on hyvä peliäly ja taitavat kädet. Hän on suoraviivainen ja loistava maalintekijä. Kokonsa ansiosta hän suojaa erittäin hyvin ja pystyy pitämään kiekkoa puolustajienkin puristuksessa. Hän on myös tehokas aloituksissa. Vaikka Baker onkin fyysinen ja jäähyherkkä pelaaja, on hän silti yksi Mestiksen parhaista hyökkääjistä ja ulkomaalaispelaajista.


title: Zimbabwen vaakuna

text: Zimbabwen vaakuna on Zimbabwen valtion tunnus, joka on ollut käytössä 21. syyskuuta 1981 lähtien, vuosi ja viisi kuukautta Zimbabwen lipun käyttöönoton jälkeen. Vaakunan sivuilla on kudut, jotka nojaavat kilpeen. Kudut symboloivat Zimbabwen etnisiä ryhmiä. Kilven alapuolella on vehnää, puuvillaa ja maissintähkiä. Vaakunan alaosassa lukee teksti "Unity, Freedom, Work" ("Yksimielisyys", "Vapaus", "Työ"). Vaakunan yläpuolella oleva kultainen lintu on myös Zimbabwen lipussa.


title: Julien Escudé

text: Julien Escudé (s. 17. elokuuta 1979 Chartres, Ranska) on ranskalainen jalkapalloilija, joka edustaa turkkilaista Beşiktaşia. 184 senttimetriä pitkän Escudén pelipaikka on keskuspuolustaja.


title: Julien Escudé

text: Escudé aloitti ammattilaisuransa Cannesissa, jossa hän pelasi ainoaksi jääneen kautensa 1998–1999 aikana 21 liigaottelua ja teki niissä yhden maalin. Hänen esityksensä herättivät muiden seurojen huomion ja vuonna 1999 Rennesin valmentaja Paul Le Guen hankki hänet joukkueeseensa. Seuraavat neljä kautta Escudé edusti Rennesiä yhteensä 111 sarjapelin verran ilman tehtyjä maaleja.


title: Julien Escudé

text: Vuonna 2003 Escudén hankki alankomaalainen Ajax, jonka paidassa hän pelasi 61 Eredivisien ottelua ja teki niissä kuusi maalia. Sevillaan Escudé siirtyi tammikuussa 2006.


title: Julien Escudé

text: Ranskan A-maajoukkueeseen Escudé kutsuttiin ensimmäisen kerran vuonna 2006. Ensimmäisen maaottelunsa hän pelasi 11. lokakuuta 2006 Ranskan voittaessa Färsaaret 5–0.


title: Julien Escudé

text: Escudén veli Nicolas on entinen huipputason tennispelaaja.


title: Reivaus

text: Reivaus tarkoittaa purjealuksen purjeen pinta-alan pienentämistä ja tuulipinnan keskipisteen laskemista alaspäin. Reivaus tehdään veneen käyttöohjeissa annetun tuulennopeuden mukaan tai veneen kallistumisesta päätellen. Reivauksen ansiosta purjeveneen nopeus vastatuuleen yleensä kasvaa ja luovikulma (veneen keskilinjan ja tuulensuunnan välinen kulma) pienenee kallistumisen vähentyessä. Reivauksen etuja ovat myös turvallisuuden lisääntyminen ja lisäksi purje ei veny ja veneen osat (esimerkiksi masto, vantit ja köydet eli "rikaus" ja "takila") eivät rikkoonnu liian suurista voimista. Yleensä huviveneissä reivattavia purjeita ovat isopurje ja genua tai fokka.


title: Reivaus

text: Isopurjeen reivaus tapahtuu laskemalla purjetta alaspäin (nostoköydestä) sekä kiinnittämällä etualanurkka ja taka-alanurkka (reivi)köydellä puomiin kiinni. Tämän jälkeen purje kiristetään jälleen suoraksi nostimella (nostoköydellä). Etupurjeen (genua tai fokka) reivaus tapahtuu yleensä vaihtamalla tilalle pienempi purje. Rullalaitteella (rullapurjeella) varustetussa veneessä reivaus tehdään rullaamalla purje osittain kiinni, rullaaminen voi tapahtua isopurjeessa maston sisälle, puomin ympärille tai etupurjeessa etuliikin ympärille.


title: Reivaus

text: Sana reivata juontaa juurensa ruotsinkieliseen sanaan "reva".


title: 3.2.1.

text: 3.2.1. on Zilchin esikoisalbumi, joka ilmestyi 23. heinäkuuta 1998. Toisin kuin Zilchin keulahahmon hiden aikaisemmissa sooloalbumeissa, 3.2.1.:ssä on täysin englanninkieliset sanat. Osa lauluista on uudelleen nauhoitettuja lauluja, jotka on julkaistu sooloalbumeilla (esimerkiksi "Doubt", "Pose") tai hänen entisen yhtyeensä, X Japanin albumilla ("What's Up Mr. Jones?" on englanninkielinen versio laulusta "Drain").


title: Estella Agsteribbe

text: Estella "Stella" Agsteribbe (6. huhtikuuta 1909 Amsterdam – 17. syyskuuta 1943 Auschwitz) oli alankomaalainen telinevoimistelija ja olympiavoittaja. Hän voitti kultaa Amsterdamin olympialaisissa 1928 joukkuekilpailussa.


title: Estella Agsteribbe

text: Toisessa maailmansodassa Agsteribbe, hänen aviomiehensä sekä heidän kuusi- ja kaksivuotiaat lapsensa tapettiin Auschwitzin keskitysleirillä.


title: Sunborn Princess

text: Sunborn Yacht Hotel on Sunborn yhtiön vuonna 2002 valmistunut hotellilaiva. Aluksessa ei ole kuljetuskoneistoa, joten sitä voidaan siirtää vain hinaamalla.


title: Sunborn Princess

text: Alus tilattiin Kvaerner Warnow Werft GmbH:lta Warnemündestä Saksasta. Sen köli laskettiin telakkanumerolla 404, ja se laskettiin vesille 5. heinäkuuta 2002. Alus luovutettiin Sunbornille 19. heinäkuuta, minkä jälkeen se hinattiin 29. heinäkuuta Turkuun sisustettavaksi.


title: Sunborn Princess

text: Alus hinattiin vuonna 2002 osaksi Naantalin kylpylää, jossa se liitettiin rannan hotellialueeseen lasisillalla, jota pitkin alukseen voi kävellä sisätiloissa.


title: Sunborn Princess

text: Alus lähti 11. tammikuuta 2014 "Kemi I:n" ja "Minoksen" hinaamana Naantalista. Ne luovuttivat aluksen Karhuaukon suulla "Monsille" ja "Leonardolle". Hinattava alus ei mahtunut Särkänsalmen sillan alitse ennen kuin seuraavana aamuna vedenlaskettua. "Sunborn Princess" vietiin telakalle Alankomaihin, minne se saapui kymmenen päivän matkan päätteeksi. Telakalla alus kunnostettiin ennen siirtoaan uuteen sijoituspaikkaansa.


title: Sunborn Princess

text: Alus sijoitettiin maaliskuussa vuonna 2014 "Sunborn Londoniksi" nimettynä Royal Victoria Dockiin Lontoon suurimman messu- ja näyttelykeskus ExCeLin majoitustiloiksi.


title: Sunborn Princess

text: Sunborn Yacht Hotel -hotellilaivassa on 140 hyttiä, joista viisi on sviittejä. Lisäksi laivassa on 45 hengen auditorio, kolme kokoustilaa, 15 hengen tilaussauna, baari ja tilausravintola.


title: Zimbabwen dollari

text: Zimbabwen dollari (valuuttamerkki: $ tai Z$) oli Zimbabwen rahayksikkö vuodesta 1980 vuoden 2009 huhtikuun kahdenteentoista asti. Se jakaantui 100 senttiin. Zimbabwen dollarista käytettiin valuuttakoodia ZWD. Zimbabwessa oli käytössä rahauudistuksen jälkeen 1, 5, 10, 20 ja 50 sentin sekä 1, 2, 5, 10 ja 25 dollarin kolikot. Niiden lisäksi oli käytössä 1, 5, 10, 20, 100 ja 500 dollarin setelit.


title: Zimbabwen dollari

text: 1. marraskuuta 1940 perustettu "Southern Rhodesia Currency Board" laski liikkeelle ensimmäiset Rhodesian punnat (RHSP). Vuonna 1953 nimeksi tuli "Central African Currency Board".


title: Zimbabwen dollari

text: 1956 perustettiin "Bank of Rhodesia and Nyasaland", joka laski liikkeeseen uuden Rhodesian punnan (RHFP). "Reserve Bank of Rhodesia" korvasi tämän laitoksen 1. kesäkuuta 1965.


title: Zimbabwen dollari

text: 17. helmikuuta 1970 Ian Smithin johtama itsenäiseksi julistautunut Rhodesian tasavalta otti rahayksikökseen Rhodesian dollarin (RHD), joka korvasi punnat 2:1-vaihtokurssilla.


title: Zimbabwen dollari

text: 18. huhtikuuta 1980, kun maassa oli siirrytty enemmistövaltaan, esiteltiin uusi Zimbabwen dollari (ZWD), jota julkaisee ja laskee liikkeeseen "Reserve Bank of Zimbabwe".


title: Zimbabwen dollari

text: 1. elokuuta 2006 ensimmäinen Zimbabwen dollari uudistettiin toiseksi dollariksi (ZWN) vaihtokurssilla 1 uusi = 1 000 vanhaa dollaria.


title: Zimbabwen dollari

text: 1. elokuuta 2008 toinen Zimbabwen dollari uudistettiin kolmanneksi dollariksi (ZWR) vaihtokurssilla 1 uusi = 10 000 000 000 vanhaa dollaria.


title: Zimbabwen dollari

text: 2. helmikuuta 2009 kolmas Zimbabwen dollari uudistettiin neljänneksi dollariksi (ZWL) vaihtokurssilla 1 uusi = 1 000 000 000 000 vanhaa dollaria.


title: Zimbabwen dollari

text: Zimbabwe on kärsinyt pitkään hyperinflaatiosta, jonka takia Zimbabwen dollarista oli tullut käytännössä arvotonta.


title: Zimbabwen dollari

text: Maassa tehtiin rahanuudistus 31. heinäkuuta 2006, jolloin tuhat vanhaa dollaria korvattiin yhdellä uudella.


title: Zimbabwen dollari

text: Inflaation takia Zimbabwen dollarista pudotettiin 1. elokuuta 2008 kymmenen nollaa pois yhden uuden dollarin vastatessa kymmentä miljardia (10 000 000 000) vanhaa dollaria. Uuden dollarin arvo suhteessa euroon oli muutospäivänä 1 € = 8,50 ZWD, mutta laski välittömästi hyperinflaation vaikutuksesta.


title: Zimbabwen dollari

text: Inflaatiovauhdin kiihtyessä jo 3. marraskuuta 2008 liikkeelle lasketut uudet setelit olivat kooltaan 100 000, 500 000 ja miljoona (1 000 000) dollaria.


title: Zimbabwen dollari

text: Jo 16. tammikuuta 2009 Zimbabwe otti käyttöön sadan biljoonan (100 000 000 000 000) dollarin setelin eli rahan, jossa on ykkösen perässä 14 nollaa. Samalla otettiin käyttöön myös kymmenen biljoonan, 20 biljoonan ja 50 biljoonan Zimbabwen dollarin pikkusetelit. Rahat olivat silloin jo suurempia kuin ennen kymmenen nollan pudottamista noin viisi kuukautta aiemmin.


title: Zimbabwen dollari

text: Zimbabwen dollarista pudotettiin taas 2. helmikuuta 2009 12 nollaa pois eli jälleen laskettiin liikkeelle seitsemän uutta seteliä, arvoiltaan yksi, viisi, 10, 20, 50, 100 ja 500 dollaria


title: Zimbabwen dollari

text: Viimeisen virallisen ilmoituksen mukaan Zimbabwen vuosi-inflaatio heinäkuussa 2008 oli 231 000 000 prosenttia.


title: Zimbabwen dollari

text: Riippumattoman Cato-instituutin laskelmien mukaan 14. marraskuuta 2008 Zimbabwen vuosi-inflaatio oli 89 700 000 000 000 000 000 000 prosenttia, jolloin hinnat kaksinkertaistuivat 24,7 tunnin välein. Korkeampi inflaatioaste on ollut vain Unkarin pengőn inflaatio heinäkuussa 1946.


title: Zimbabwen dollari

text: Zimbabwen hallitus antoi tammikuussa 2009 luvan käyttää ulkomaista valuuttaa Zimbabwen dollarin rinnalla, minkä seurauksena arvottoman Zimbabwen dollarin käyttö kaupankäynnissä on käytännössä loppunut. Käytössä on Yhdysvaltojen, Etelä-Afrikan ja Botswanan valuuttaa. Tämä on johtanut inflaation hidastumiseen.


title: Zimbabwen dollari

text: Kesäkuussa 2015 Zimbabwe luopui virallisesti valuutastaan ja siirtyi USA:n dollareihin.


title: Suomi kesäolympialaisissa 1948

text: Suomi saavutti kesäolympialaisten 1948 urheilulajeissa 20 mitalia, joista kahdeksan oli kultaisia, seitsemän hopeisia ja viisi pronssisia. Kisojen mitalitilastossa Suomi sijoittui kuudenneksi. Lisäksi Suomi saavutti taidelajeissa kaksi kultamitalia, yhden hopean ja yhden pronssin.


title: Suomi kesäolympialaisissa 1948

text: Keihäänheitossa hopeaa saavuttanut Kaisa Parviainen oli ensimmäinen suomalainen henkilökohtaisen olympiamitalin saanut naisurheilija. Taidelajeihin kuuluneessa lyriikkakirjallisuudessa kultaa voittanut Aale Tynni oli ensimmäinen suomalainen henkilökohtaisen olympiakultamitalin saanut nainen.


title: Tahko

text: Tahko tarkoittaa seuraavia:


title: Melvin Morse

text: Melvin L. Morse on yhdysvaltalainen lastenlääkäri ja neurotieteilijä, joka on vuodesta 1980 aktiivisesti tutkinut kuolemanrajakokemuksia. Hän on julkaissut tutkimuksistaan kirjoja (mm. "Closer to the Light"), joita on julkaistu useissa maissa eri kielille käännettyinä.


title: Demigod (albumi)

text: Demigod on puolalaisen metalliyhtye Behemothin kuudes täyspitkä albumi. Albumi julkaistiin heinäkuussa 2004. Peaceville Records julkaisi albumista vuonna 2010 erikoisversion kirjatyylisessä digipak-kotelossa, jossa on kaksi levyä. Toinen levy DVD-livekooste Hollannin Leeuwardenissa vuodelta 2007.


title: Demigod (albumi)

text: Tyylillisesti albumi on jatkoa kahdelle edelliselle levylle: albumin musiikki on erittäin teknistä death metalia itämaisilla vaikutteilla ja pienillä black metal -aineksilla.


title: Demigod (albumi)

text: Yhdysvaltalaisen Nile-yhtyeen kitaristi Karl Sanders toimii vierailevana soittajana levyllä ja soittaa soolon kappaleessa "XUL".Vuoden 2010 uudelleenjulkaisun DVD "Live Leeuwarden, Holland 10.12.2007 E.V."


title: Suomi kesäolympialaisissa 1956

text: Suomi saavutti kesäolympialaisissa 1956 yhteensä 15 mitalia, joista kolme oli kultaisia, yksi hopeinen ja 11 pronssisia. Kisojen mitalitilastossa Suomi sijoittui 13:nneksi.


title: Suomi kesäolympialaisissa 1956

text: Suomen joukkueen ylijohtajana toimi Yrjö Valkama, apulaisjohtajana Arnold Rosenquist, yleishuoltajana Einar Friman ja lääkärinä Yngve Roschier.


title: Suomi kesäolympialaisissa 1956

text: Rauno Mäkinen ja Kyösti Lehtonen voittivat kultaa Suomen itsenäisyyspäivänä, 6. joulukuuta.


title: Suomi kesäolympialaisissa 1956

text: Erkki Penttilä ja kreikkalais-roomalaiseenkin painiin osallistunut Taisto Kangasniemi saavuttivat pronssia. Kaikkiaan neljän raskaimman sarjan suomalaisedustajat osallistuivat sekä vapaapainiin että kreikkalais-roomalaiseen painiin.


title: Suomi kesäolympialaisissa 1956

text: Miesten perämiehellisessä nelosessa Suomi saavutti pronssia.


title: Suomi kesäolympialaisissa 1956

text: Australian tiukkojen eläinkaranteenisäännösten vuoksi ratsastuslajeissa kilpailtiin erillisissä "ratsastusolympialaisissa" Tukholmassa.


title: Suopellon koulu

text: Suopellon koulu on Naantalissa Lietsalan ja Taimon rajalla sijaitseva, vuonna 1997 valmistunut yläaste. Koulun rehtorina toimii Kai Vuorinen. Koulussa on oppilaita noin 270.


title: Suopellon koulu

text: Koulun rakentamiskustannukset, jotka Naantalin kaupunki maksoi itse, olivat noin 28 milj. markkaa eli noin 4,5 milj. euroa. Koulussa on muun muassa 108-paikkainen auditorio ja 400 m² liikuntasali.


title: Suopellon koulu

text: Koulussa on pakollisten kielien lisäksi mahdollista opiskella espanjaa, ranskaa, saksaa ja venäjää.


title: Ace Ventura (hahmo)

text: Ace Ventura on kuvitteellinen hahmo elokuvissa "Ace Ventura – lemmikkidekkari" ja "Ace Ventura – luonto kutsuu". Elokuvissa häntä on esittänyt Jim Carrey. Hahmosta on tehty myös animaatiosarja, "Ace Ventura – lemmikkidekkari", jossa hänen ääninäyttelijänään toimi Michael Daingerfield.


title: Ace Ventura (hahmo)

text: Ace Ventura työskentelee lemmikkidekkarina, eli kadonneiden tai varastettujen eläinten etsijänä. Vaikka hänet tunnetaan erikoisista tavoistaan ja työskentelymetodeistaan, on hän silti tehokas etsivä ja osaa hyvin etsivien keinot ja tavat. Hänellä on loistava päättely- ja havainnointikyky, sekä hän osaa naamioitua ympäristöön todella tehokkaasti. Ventura rakastaa eläimiä, eikä voi sietää eläimiin kohdistuvaa väkivaltaa. Toisaalta Ace tunnetaan myös koomisena naamanvääntelijänä, jonka työskentelytavat herättävät monien ihmisten epäluulot. Hän ei tee suoranaisia rikoksia, mutta käyttäytyy muuten sopimattomasti, ja herättää tuon tuosta pahennusta muissa ihmisissä.


title: Ace Ventura (hahmo)

text: Ace Ventura pukeutuu tyypillisesti kevyihin kangashousuihin tai farkkuihin, jotka ovat yleensä raidallisia. Hänellä on myös normaalisti päällään aluspaita, jonka päällä hän pitää värikästä, napeista auki olevaa paitaa. Hänen hiuksensa ovat yleensä edestä pystyssä, lisäksi hänellä on kaartuva takatukka. Hän ei voi sietää sitä, että hänen hiuksensa sekoitetaan.


title: Ace Ventura (hahmo)

text: Ace Ventura esiintyy myös "The Mask" -animaatiosarjan jaksossa "The Aceman Cometh" sekä tietokonepelissä Ace Ventura (1996). Vuonna 2009 ilmestyi elokuvasarjan kolmas osa, "Ace Ventura jr", jossa esiintyvät Ace Venturan poika ja isä, mutta ei itse Ace Ventura.


title: Punkrock Jukebox 2

text: Punkrock Jukebox 2 on suomalaisen Raivopäät -yhtyeen albumi ja kaikkiaan 15. julkaisu. Se ilmestyi 3. joulukuuta 2008. Levy julkaistiin nimellä Raivopäät feat. Friends, ja sillä vieraili kahdeksan tunnettua punk-muusikkoa kuten muun muassa Veltto Virtanen. Albumi sisältää vanhoja enemmän tai vähemmän tunnettuja suomipunk-klassikoita uusina versioina. Jukka Junttila on laatinut kustakin biisistä ja alkuperäisistä esittäjistä pienen kirjoitelman levyn kansivihkoon ja levyn kannet on tehnyt 70-luvun vihanneksista tuttu Vihannes-Pete.


title: Punkrock Jukebox 2

text: Punkrock Jukebox 2 on jatkoa vuonna 2007 julkaistulle "Punkrock Jukebox 1" -EP:lle.


title: Seppo Mäki

text: Seppo Juhani Henrikki Mäki (s. 8. kesäkuuta 1937 Tampere) on suomalainen näyttelijä. Hän on naimisissa näyttelijä Liisa Roineen kanssa, ja heillä on kaksi lasta. Mäki aloitti uransa 1960-luvulla nuorisoelokuvissa ja on nykyään Tampereen Teatterin pitkäaikaisimpia näyttelijöitä. Mäki valmistui Suomen teatterikoulusta vuonna 1961.


title: Seppo Mäki

text: Mäki on myös toiminut ääninäyttelijänä Disney-elokuvien jälkiäänityksissä. Hän antoi äänensä muun muassa Samu Sirkalle elokuvassa "Pinocchio" ja Harpisti Harpolle elokuvassa "Hiidenpata". Mäki on myös esiintynyt joissakin elokuvissa kuten "Pinsiön parooni", sekä lastenohjelmissa "Kummajaiset" ja "Gotti Järvinen". Mäki on saanut Pirkanmaan kulttuurirahastosta apurahan vuonna 1997.


title: Suomi kesäolympialaisissa 1936

text: Suomi saavutti Berliinin kesäolympialaisten 1936 urheilulajeissa 19 mitalia, joista seitsemän oli kultaisia, kuusi hopeisia ja kuusi pronssisia. Kisojen mitalitilastossa Suomi sijoittui jaetulle viidennelle sijalle. Lisäksi Suomi sai yhden kultamitalin taidekilpailuista.


title: Suomi kesäolympialaisissa 1936

text: Nuorin suomalainen olympiaurheilija näissä kisoissa oli yleisurheilija Rauni Essman, joka oli kilpaillessaan 18 vuoden ja 118 päivän ikäinen. Vanhin suomalainen osallistuja taasen oli purjehtija Yngve Pacius, jolle ikää oli kilpaillessa kertynyt 50 vuotta ja 51 päivää. Avajaisissa Suomen joukkueen lipunkantajana toimi kaksien edellisten kesäolympiakisojen kymmenottelun hopeamitalisti Akilles Järvinen.


title: Suomi kesäolympialaisissa 1936

text: Pudotuspelisysteemillä käyty jalkapalloturnaus tyssäsi Suomen joukkueella heti alkuunsa, kun Peru voitti 6. elokuuta pelatussa ensimmäisen kierroksen ottelussa maajoukkueen maalein 7-3. Suomen maalit tekivät Grönlund, Larvo ja Kanerva.


title: STS-124

text: STS-124 oli 123. Nasan avaruussukkulalento. Se lennettiin Discovery-sukkulalla, ja se oli sukkulan 35. lento. Sukkula laukaistiin Kennedyn avaruuskeskuksesta 1. kesäkuuta] 2008 kello 0.02 Suomen aikaa. Discovery laskeutui Kennedyn avaruuskeskukseen 14. kesäkuuta 2008 kello 18.15 Suomen aikaa.


title: STS-124

text: Lennolla toimitettiin kansainväliselle avaruusasemalle japanilaisen "Kibō"-laboratorion kaksi osaa: paineistettu moduuli "Pressurized Module" (PM) ja japanilainen robottikäsivarsi "Remote Manipulator System" (JEMRMS). 3. kesäkuuta 2008 PM kiinnitettiin avaruusaseman Harmony-yhteysmoduulin. Lennolla toimitettiin myös kansainvälisen avaruusaseman rikkoutuneen WC:n varaosat.Asemalle lähtevä Retkikunta 17:n jäsen:


title: STS-124

text: Asemalta palaava Retkikunta 17:n jäsen:


title: Karbonyylisulfidi

text: Karbonyylisulfidi (molekyylikaava COS) on pahanhajuinen, väritön kaasu, jossa yhteen hiiliatomiin on liittynyt lineaarisesti happi- ja rikkiatomi. Karbonyylisulfidin moolimassa on 60,075 g/mol ja CAS-numero 463-58-1. Vuonna 1841 karbonyylisulfidia kuvailtiin vetysulfidin ja hiilidioksidin sekoitukseksi. Carl von Than vuonna 1867 kuitenkin korjasi tämän väärinkäsityksen ja totesi karbonyylisulfidin muodostuvan hiilimonoksidin ja rikin reagoidessa. Nykyään karbonyylisulfidia muodostetaan laboratorioissa, kun kaliumtiosyanaatti (molekyylikaava KSCN) reagoi veden ja rikkihapon kanssa, jolloin syntyy kaliumvetysulfaattia (KHSO), ammoniumvetysulfaattia sekä karbonyylisulfidia.


title: Karbonyylisulfidi

text: KNCS + 2 HSO + HO → KHSO + NHHSO + COS


title: Suomi kesäolympialaisissa 1960

text: Suomi saavutti kesäolympialaisissa 1960 yhteensä viisi mitalia, joista yksi oli kultaa, yksi hopeaa ja kolme pronssia. Kisojen mitalitilastossa Suomi sijoittui 17:nneksi. Kisat olivat ensimmäiset, joissa Suomi jäi ilman painimitalia.


title: Suomi kesäolympialaisissa 1960

text: Suomen ampujista Pentti Linnosvuo saavutti hopeaa olympiapistoolilla.


title: Suomi kesäolympialaisissa 1960

text: Suomella oli edustus viidessä lajissa ja parhaiten sijoittui Simo Kuismanen kahdeksanneksi kajakkiyksiköissä.


title: Suomi kesäolympialaisissa 1960

text:
Yksilökilpailu
Joukkuekilpailu
Suomi menetti joukkuekilpailun mitalimahdollisuutensa jo ensimmäisenä ohjelmassa olleessa ratsastuksessa, jossa se sijoittui 13:nneksi.


title: Suomi kesäolympialaisissa 1960

text: Jorma Limmonen voitti kolme ottelua ja saavutti pronssia. Matti Aho ja Viljo Aho voittivat ensimmäisen vastustajansa.


title: Suomi kesäolympialaisissa 1960

text: Suomi jäi ensimmäisen kerran ilman olympiamitalia painissa. Parhaat saavutukset olivat Kyösti Lehtosen, Antero Vanhasen ja Tauno Jaskarin viidennet sijat.


title: Suomi kesäolympialaisissa 1960

text: Veli Lehtelä ja Toimi Pitkänen saavuttivat perämiehettömässä kaksikossa pronssia. Perämiehettömässä nelosessa soutivat veljekset Eero, Heikki ja Pertti Laine.


title: Suomi kesäolympialaisissa 1960

text: Eugen Ekman voitti kisojen lopulla hevosella kultaa ja se oli Suomelle kisojen ainoa kultamitali. Ekmanin kanssa kultamitalin jakoi Neuvostoliiton Boris Šahlin.


title: Suomi kesäolympialaisissa 1960

text: Suomen ainoan yleisurheilumitalin saavutti pronssille seiväshypyssä sijoittunut Eeles Landström. Väinö Kuisma sijoittui keihäänheitossa neljänneksi, Jussi Rintamäki 400 metrin aitajuoksussa ja Jorma Valkama pituushypyssä viidenneksi sekä Matti Sutinen seiväshypyssä kuudenneksi.


title: Beijing (satelliitti)

text: Beijing-1 on kiinalainen kaukokartoitussatelliitti. Se tunnetaan myös nimillä BeijinGalaxy-1 eli Tsinghau-2, länsimaissa myös nimi China DMC+ 4 käytössä.


title: Beijing (satelliitti)

text: Sen rakensi Tsinghuan yliopisto ja englantilainen SSTL-yhtiö. Se perustuu SSTL:n satelliittimalliin SSTL-30. Se laukaistiin 27. lokakuuta 2005 ja sen käyttöikä on 7 vuotta.


title: Beijing (satelliitti)

text: Sen hyötykuorma koostuu kahdesta kuvaavasta laitteesta:


title: Beijing (satelliitti)

text: Satelliitti on mikrosatelliitti ja sen sähköteho oli 50W. Se lentää aurinkosynkroonisella matalalla kiertoradalla.


title: Antilla 30

text: Antilla 30 on Sparkman & Stephensin suunnittelema ja Eino Antinojan 1970-luvulla rakentama lasikuiturunkoinen purjevene. Antilla 30:llä on purjehdittu maapallon ympäri. Aikanaan venetyyppi myös menestyi erinomaisesti avomerikilpailuissa Itämeren alueella.


title: Antilla 30

text: Antillassa on lyijystä valettu eväköli. Kansirakenteen variaatioita Antilla 30 on kahta erilaista: jouhevasti pyöreä kansi sekä hieman kulmikkaampi versio. Vanhemmalla kansiversiolla tuotettua venettä kutsuttiin nimellä S&S 6.6. Makuupaikat vene tarjoaa 4-6 hengelle riippuen keulan sisustusratkaisuista.LYS: 1,09 (varustus SGV)


title: China Direct Broadcast Satellite

text: China Direct Broadcast Satellite (lyhenne CHINA DBSAT) on kiinalainen satelliittitietoliikenneyhtiö. Se on China Satellite Communications Company Limited ja Sino Satellite Communications Company Limited yhtiöiden yhteisyritys, joka perustettiin joulukuussa 2006. Se operoi neljää tietoliikennesatelliittia palvellen Kiinan kansantasavallan aluetta.


title: China Direct Broadcast Satellite

text:
ChinaStar-1 eli Zhongwei-1
ChinaStar–6 eli Zhong Xing-6B alias ZX-6B


title: China Direct Broadcast Satellite

text: ChinaStar–9 eli Zhong Xing-9 alias ZX-9


title: China Direct Broadcast Satellite

text: Sinosat-1 eli Xinnuo-1


title: China Direct Broadcast Satellite

text: Sinosat–3 eli Xinnuo-3 alias XN-3


title: Suomi kesäolympialaisissa 1964

text: Suomen joukkue Tokion kesäolympialaisissa 1964 koostui 89 urheilijasta, joista 84 oli miehiä ja viisi naisia. Suomalaiset saavuttivat yhteensä viisi mitalia, joista kolme oli kultaa ja kaksi pronssia. Kisojen mitalitilastossa Suomi sijoittui jaetulle 12. sijalle.


title: Suomi kesäolympialaisissa 1964

text:
Nuorin suomalainen olympiaurheilija näissä kisoissa oli uimari Esa Lepola, joka oli kilpaillessaan 16 vuoden ja 22 päivän ikäinen. Vanhin suomalainen osallistuja taasen oli ampuja Kalle Sievänen, jolle ikää oli kilpaillessa kertynyt 53 vuotta ja 225 päivää. Avajaisissa Suomen joukkueen lipunkantajana toimi edellisten kesäolympiakisojen kultamitalisti, telinevoimistelija Eugen Ekman.
Suomen ampujien panos Tokiossa oli erinomainen: yhteensä viisi urheilijaa ylti kymmenen parhaan joukkoon, kirkkaimpana kruununa Pentti Linnosvuon ja Väinö Markkasen kultamitalit olympiaennätystuloksilla.


title: Suomi kesäolympialaisissa 1964

text: Tokion kesäolympialaisissa nähtiin harvinaisuus, kun suomalainen palloilujoukkue osallistui olympialaisten lopputurnaukseen. Suomen miesten koripallojoukkue on yhä (2014) ainoa suomalainen palloilujoukkue, joka on selviytynyt karsintojen kautta olympialaisiin.


title: Suomi kesäolympialaisissa 1964

text:
Joukkueen päävalmentaja Kalevi Tuominen ylipuhui vastahakoisen Suomen Koripalloliiton ylipäätään lähettämään joukkueen olympiakarsintoihin. Suomi saavutti olympiapaikan, ja kovaa harjoitellut joukkue aloitti Tokiossa voitolla, mutta hävisi kaksi seuraavaa otteluaan ja menetti mahdollisuuden mitalipeleihin. Ottelussa Uruguayta vastaan Suomella oli vaikeuksia vastustajan pelattua totuttua "törkeämmin" kyynärpäät ylhäällä. Lopuista neljästä alkulohko-otteluistaan Suomi voitti kaksi. Joukkue selviytyi sijoitusotteluihin, joista ensimmäisen se hävisi isäntämaa Japanille. Viimeisen ottelunsa Suomi voitti Meksikoa vastaan ja sijoittui turnauksessa 11:ksi.
Suomen alkulohkon vastustajista Yhdysvallat voitti olympiakultaa häviämättä otteluakaan, ja Brasilia otti olympiapronssia.


title: Suomi kesäolympialaisissa 1964

text: Alkulohkonsa viidenneksi päätynyt Suomi pelasi muiden lohkonsa viidensiksi ja kuudensiksi sijoittuneita joukkueita vastaan sijoista 9–12. Semifinaalikierroksella Suomi hävisi isäntämaa Japanille 54–45, minkä seurauksena finaalikierroksella vastaan asettui Meksiko. Suomi voitti ottelun 73–72 sijoittuen näin turnauksen 11:nneksi.


title: Suomi kesäolympialaisissa 1964

text: Nummisto meloi ensimmäisen alkuerän viidenneksi ajalla 4.14,34. Tämä ei riittänyt suoraan jatkoon, vaan Nummiston täytyi meloa keräilyerissä. Toisessa erässä hän meloi kolmen urheilijan joukossa toiseksi selviytyen jatkoon sijoituksen perusteella (aika 5.31,76). Välierissä Nummisto meloi kolmannessa erässä ajan 4.17,47, jolla hän sijoittui välierien viimeiseksi ja näin ollen karsiutui loppukilpailusta.


title: Suomi kesäolympialaisissa 1964

text: Mäkinen-Närjänen –kaksikon taival alkoi alkueristä: toisessa erässä melonut kaksikko selviytyi suoraan loppukilpailuun melomalla eränsä kolmanneksi ajalla 4.21,41. Finaalissa suomalaiset jäivät kuitenkin yhdeksänniksi eli viimeisiksi ajalla 4.23,02.


title: Suomi kesäolympialaisissa 1964

text:
Yksilökilpailu
Joukkuekilpailu
Paras yksittäisen lajin suomalaissuoritus oli Vanhalan yhdeksäs sija uinnissa. Joukkuekilpailussa maan kolmen urheilijan tulokset laskettiin yhteen.


title: Suomi kesäolympialaisissa 1964

text: Neuvostoliiton Tamulis hävisi finaalissa ja palkittiin hopeamitalilla. Erillistä pronssiottelua ei tavanmukaisesti käyty, joten välierien häviäjät palkittiin automaattisesti pronssimitaleilla.


title: Suomi kesäolympialaisissa 1964

text:
(*) Lehtonen voitti kaksi ensimmäistä vastustajaansa, mutta ei päässyt jatkoon oltuaan punnituksessa ylipainoinen.
(**) Mäenpää voitti kaksi ensimmäistä vastustajaansa, mutta loukkaantui.


title: Suomi kesäolympialaisissa 1964

text: Suomen painijoukkueen parhaaksi sijoitukseksi jäi Eero Tapion kuudes sija kreikkalais-roomalaisen painin sarjassa 70 kg.


title: Suomi kesäolympialaisissa 1964

text: 82,5-kiloisten sarjassa Kangasniemi jäi mitalista 17,5 kg ja Jaakko Kailajärvi 32,5 kg. 90-kiloisissa Jouni Kailajärvi jäi 15 kilogramman päähän mitalista. Yli 90-kiloisissa Mäkinen nosti 137,5 kilogrammaa, mutta joutui keskeyttämään kilpailun: hänen sormestaan irtosi nahka.


title: Suomi kesäolympialaisissa 1964

text: Star-luokassa Tallbergit purjehtivat pisteet 5 402 jääden pronssimitalista 125 pistettä. 5.5m -luokassa kolmikon Gullichsen-Salovaara-Fazer lopulliset pisteet olivat 3 039: mitaleille olisi tarvittu yli 2 000 pistettä enemmän.


title: Suomi kesäolympialaisissa 1964

text: Miesten parimiehettömässä kaksikossa Pitkänen ja Lehtelä eivät soutaneet alkuerässään maaliin asti, mutta pääsivät keräilyeriin. Kaksikko souti ensimmäisen keräilyerän voittoon ajalla 7.29,03 ja selviytyi loppukilpailuun. Finaalissa suomalaiset olivat kuitenkin selvästi viimeiset, tuloksena kuudes sija.


title: Suomi kesäolympialaisissa 1964

text: Miesten perämiehellisessä nelikossa eli pariaironelikossa Suomen joukkue Kesäläinen-Hänninen-Sylvander-Maisala-Kanerva oli kolmannen alkuerän neljäs ajalla 7.03,85. Keräilyerissä suomalaiset olivat toisen erän neljänsiä ajalla 7.21,16, mikä ei riittänyt jatkoon.


title: Suomi kesäolympialaisissa 1964

text: Koskinen ei selviytynyt kahdeksan parhaan hyppääjän loppukilpailuun, vaan karsiutui. Kilpailussa piti hypätä viisi pakollista ja kaksi vapaavalintaista hyppyä. Pakollisten hypyjen yhteispisteet olivat Koskisella 52,73. Erityisesti Koskisella onnistuivat viides ja kuudes hyppy, joissa hänen kierroksen sijoituksensa olivat jaettu neljäs ja jaettu viides sija.


title: Suomi kesäolympialaisissa 1964

text: Miesten 100 metrin vapaauinnissa Kasvion aika oli 56,3, Vaahtorannan 58,7 ja Hämäläisen 57,6. Jatkoon olisi vaadittu aika 55,9, josta Kasvio jäi neljä sekunnin kymmenystä.


title: Suomi kesäolympialaisissa 1964

text: Miesten 400 metrin sekauinnin alkuerissä Suvanto ui 5.09,0 ja Vaahtoranta 5.16,2, kun finaaliin olisi vaadittu aika 5.04,4. Suomalaisten iloksi hopeaa tältä matkalta voitti Yhdysvaltain suomensukuinen Roy Saari. Saari voitti toisenkin mitalin, kun Yhdysvallat voitti 4×200 metrin vapaauintiviestissä olympiakultaa ME-ajalla.


title: Suomi kesäolympialaisissa 1964

text: Miesten 400 metrin vapaauinnissa Hämäläisen aika oli 4.35,5 ja Suvanton 4.38,0. Loppukilpailuun vaadittiin aika 4.21,1.


title: Suomi kesäolympialaisissa 1964

text: Miesten 1 500 metrin vapaauinnissa 16-vuotias Lepola oli ensimmäisen alkuerän seitsemäs ja viimeinen ajalla 18.33,4. Finaaliin päästiin ajalla 17.33,5.


title: Suomi kesäolympialaisissa 1964

text: Miesten 4×200 metrin vapaauintiviestissä 15 osallistujamaasta kahdeksan nopeinta pääsi loppukilpailuun. Suomi oli toisen alkuerän kahdeksasta joukkueesta viides. Loppukilpailuun olisi pitänyt uida tasan viisi sekuntia nopeammin.


title: Suomi kesäolympialaisissa 1964

text: Suomen uintijoukkueen parhaasta suorituksesta vastasi sen ainoa naisjäsen: vasta 18-vuotias Eila Pyrhönen ui ensin kolmannen alkuerän toiseksi ajalla 1.07,9, joka oli alkuerien viidenneksi nopein aika. Ensimmäisessä välierässä Pyrhönen oli kolmas: aika 1.07,9 oli välierien kuudenneksi nopeinta vauhtia, mikä takasi paikan kahdeksan nopeimman uimarin finaaliin. Loppukilpailussa Pyrhönen rutisti SE-ajan 1.07,3 sijoittuen lopputuloksissa neljänneksi. Mitalin saavuttaakseen Pyrhösen olisi pitänyt uida 1,3 sekuntia nopeammin.


title: Suomi kesäolympialaisissa 1964

text: Miesten telinevoimistelussa Suomea edusti täysi kuuden voimistelijan joukkue. Rantakarin pronssimitali hypyllä oli Suomen voimistelujoukkueen ehdottomasti paras suoritus, sillä suomalaisia ei tämän lisäksi seuloutunut kuuden parhaan telinekohtaisiin loppukilpailuihin. Parasta antia olivat myös Kestolan 11. sija permannolla, Ekmanin 17. sija hevosella sekä Heinosen 19. sija hypyllä. Joukkuekilpailussa Suomen joukkueen sijoitus oli kahdeksas, mitä voitaneen pitää mainiona suorituksena.


title: Suomi kesäolympialaisissa 1964

text: Naisten telinevoimistelussa Suomella oli kaksi edustajaa, Salme Koskinen ja Eira Lehtonen. Naisvoimistelijoiden parhaaksi tulokseksi näissä kisoissa jäi Koskisen 60. sija eritasonojapuilla.


title: Suomi kesäolympialaisissa 1964

text: Suomalaiset yleisurheilijat saavuttivat Tokion kesäolympialaisista kolme pistesijaa: keihäänheitossa "kaamealla heitolla" kultamitalin voittaneen Pauli Nevalan lisäksi kahdeksan parhaan joukkoon ylsivät Jorma Kinnunen (samaisen keihäänheittokilpailun kuudes) ja Pentti Nikula (miesten seiväshypyn seitsemäs).


title: M/S Comanav Tanger

text: M/S Comanav Tanger () on DFDS Tor Line Ltd Scandinavian Housen omistama ro-ro-rahtialus. Alus on rakennettu vuonna 1977 Shiffswerft u Maschinenfabrik Paul Lindenaun telakalla, Kielissä, Länsi-Saksassa. Comanav Tanger on rekisteröity Tanskan alle ja sen kotisatama on Kööpenhamina. Nykyisin COMANAV operoi aluksella reitillä Casablanca–Marseille.


title: M/S Comanav Tanger

text: Alusta on käytetty Britannian puolustusministeriön sotatarvikekuljetuksissa. Lisäksi alus on ollut rahdattuna NATOlle.


title: M/S Comanav Tanger

text: Comanav Tangerin sisaraluksia ovat M/S Strada Maestra ja M/S Amanda.


title: M/S Comanav Tanger

text: Aluksen köli laskettiin 20. tammikuuta 1977 länsisaksalaisella Shiffswerft u Maschinenfabrik Paul Lindenaun telakalla Kielissä. Alus laskettiin vesille 11. kesäkuuta. 6. lokakuuta aluksella tehtiin koeajo. 20. lokakuuta laiva luovutettiin Swedish Gulf Linen (Kihlberg Group) omistukseen, joka rekisteröi sen Ruotsin lipun alle nimellä "Merzario Gallia". Kotisatamaksi tuli Göteborg. Samana päivänä alus aikarahdattiin eli vuokrattiin italialaisen Andrea Merzario Groupin liikenteeseen. Vuonna 1979 alusta pidennettiin 27 metrillä. 23. heinäkuuta 1981 Saléninvest A/B (Salén Ship Management) osti aluksen ja antoi sille nimen "Tana". Kotisatamaksi vaihdettiin Tukholma. Vuonna 1981 Tana siirtyi Wilhelmsenin Länsi-Afrikan ja Yhdysvaltain väliseen liikenteeseen. 1. elokuuta 1983 alus sai nimen "Nordic Wasa", jonka jälkeen se aikarahdattiin OT Africa Linen liikenteeseen. 19. joulukuuta 1984 Nordic Wasan omistaja ajautui konkurssiin, ja 27. joulukuuta Post & Kreditbanken osti aluksen. 13. toukokuuta 1985 Salénia Ab osti aluksen. 29. elokuuta 1986 århusilainen Hastshipping Ab osti Nordic Wasan. Myöhemmin samana vuonna laivan hallinta siirtyi Rederi AB Hornetille. 2. lokakuuta 1986 Largus Exploration Ab osti aluksen. 16. joulukuuta alus siirtyi jälleen Salénia Ab:n omistukseen.


title: M/S Comanav Tanger

text: Helmikuussa 1987 alus aikarahdattiin Nile Dutch Shipping Ltd:n liikenteeseen nimellä "African Gateway". 5. kesäkuuta alus aikarahdattiin Tor Line Ab:n liikenteeseen reitille Göteborg–Immingham–Felixstowe–Rotterdam. Samalla alus myös sai nimen "Tor Anglia". 1. syyskuuta Sven Salén Ab osti aluksen. 30. kesäkuuta 1988 alus siirtyi Tor Linen haltuun. Vuodesta 1988–1989 Tor Anglia oli Göteborgin ja Gentin välisessä liikenteessä. 24. tammikuuta–3. maaliskuuta 1989 alus oli Neue Flensburger Schiffbau GmbH:n telakalla Saksan Flensburgissa, jossa alukseen rakennettiin ylimääräinen sääkansi. 28. toukokuuta 1992 laivan konehuoneessa syttyi tulipalo, jonka jälkeen miehistö jätti laivan. 29. toukokuuta alus hinattiin Englantiin, Imminghamiin. 5. kesäkuuta alus saapui hinauksessa Tanskan Esbjergiin. 7. marraskuuta 1998 alus aloitti liikennöinin linjalla Rotterdam–Immingham.


title: M/S Comanav Tanger

text: 3. kesäkuuta 1999 Tor Anglia rekisteröitiin DFDS Tor Line Ab:n omistukseen. 10. tammikuuta 2003 alus aikarahdattiin kolmeksi kuukaudeksi Britannian puolustusministeriön Lähi-itään suuntautuvia sotatarvikekuljetuksia varten. Muut ruotsalaisomisteiset ro-ro-alukset sotatarvikekuljetuksissa olivat M/S Vikingland (Svenska Orient Linjen), M/S Stena Shipper (Stena RoRo), M/S Gute (Rederi AB Gotland), M/S Anna Oden, M/S Britta Oden ja M/S Eva Oden (B&N). 13. tammikuuta alus rekisteröitiin DFDS Tor Line Ltd Scandinavian Housen omistukseen. 30. huhtikuuta alus aikarahdattiin 1+1+1 vuodeksi NATOn käyttöön. Heinäkuussa 2004 Tor Anglia aikarahdattiin belgialaisen Cobelfretin Rotterdamin ja Purfleetin väliseen liikenteeseen. 20. syyskuuta laiva siirrettiin Tanskan lipun alle. Kotisatamaksi tuli Kööpenhamina. 25. syyskuuta 2006 alus aikarahdattiin jälleen Cobelfretin Rotterdamin ja Purfleetin väliseen liikenteeseen. Tammikuusta maaliskuuhun vuonna 2007 alus oli aikarahdattuna Acciona Trasmediterranean liikenteeseen. Marraskuussa 2008 alus aikarahdattiin COMANAVin liikenteeseen linjalle Casablanca–Marseille.


title: Kiinan säähallinto

text: Kiinan säähallinto (engl. China Meteorological Administration) on vuonna 1994 perustettu Kiinan kansantasavallan valtioneuvoston alainen organisaatio.


title: Kiinan säähallinto

text:
Sillä on toimistot 31 maakunnassa. Se käyttää säämittauksiin myös sääsatelliitteja: FengYun-2C ja FengYun-2D sekä FengYun-3A
FengYun-2C ja FengYun-2D ovat kiinalaisia sääsatelliitteja.


title: Kiinan säähallinto

text:
Ne suunnitteli ja valmisti Shanghain avaruusteknologia-akatemia (Shanghai Academy of Space Flight Technology eli SAST0). Satelliitit perustuvat DFH-3-satelliittiin. Ne laukaistiin 19. lokakuuta 2004 ja 8. joulukuuta 2006. Kummankin käyttöikä on länsimaissa arvioitu vain kolmeksi vuodeksi. Satelliittien sähköteho on vain 300 W - tästä voi päätellä, että ne ovat pieniä satelliitteja ja siksi käyttöikä voi oikeastikin olla lyhyt.
Satelliittien hyötykuorma:


title: Kiinan säähallinto

text: Rataparametrit : geosynkrooninen rata - FY-2C on asemassa 104.2° E ja FY-2D asemassa 86.5° E.


title: Kiinan säähallinto

text: FengYun-3A eli FY-3A on sarjan uusin satelliitti, joka laukaistiin avaruuteen 27. toukokuuta 2008. Sen valmisti "SASTO". Siinä on 11 mittaualaitetta. Sen asema on 125 astetta itäistä pituutta GEO-radalla.


title: JSAT Corporation

text:
JSAT Corporation on japanilainen satelliittitietoliikenteen yritys, joka perustettiin vuonna 1985 ollen ensimmäinen yksityisellä rahoituksella toteutettu satelliittitietoliikenteen operaattori Japanissa. Sen pääkonttori on Jokohamassa. Sen toiminta alkoi vuonna 1989, kun JCSAT-1 saatiin taivaalle. Yhtiö omistaa vuonna 2008 yhdeksän tietoliikennesatelliittia,
JSAT Corporation-konserniin kuuluvat
• JSAT International Inc., joka myy Horizons-1-satelliitin tietoliikennekapasiteettia Yhdysvaltoihin.
• Satellite Network, Inc., joka markkinoi VSAT-antennien kautta kaksisuuntaista tietoliikennettä
• Horizons Satellite Holdings LLC, joka on Intelsatin ja JSATin yhteistyritys
• Horizons-1 Satellite LLC
• Horizons-2 Satellite LLC


title: Palapa

text: PT Satelit Palapa Indonesia (lyhenne SATELINDO) on yksitynen indonesialainen satelliittitietoliikenteen operaattori.


title: Palapa

text: Sen omistaa Indosat-yritys. Sen pääkonttori on Jakartassa. Se operoin Palapa-C2-tietoliikennesatelliittia ja 30. elokuuta 2009 laukaistua satelliittia.SatMagazine, kesäkuu 2008, Published monthly by Satnews Publishers 800 Siesta Way, Sonoma, CA 95476 USA, Phone (707) 939-9306, E-mail: hartley@satnews.com, Website: www.satmagazine.com


title: Carlos Boozer

text: Carlos Boozer (s. 20. marraskuuta 1981 Aschaffenburg, Länsi-Saksa) on yhdysvaltalainen koripalloilija, joka edustaa NBA:ssa pelaavaa Los Angeles Lakersia. Aiemmin hän on pelannut Cleveland Cavaliersin, Utah Jazzin ja Chicago Bullsin joukkueissa. Boozer on voittanut olympiapronssia Ateenassa 2004 ja olympiakultaa Pekingissä 2008.


title: Thaicom

text: Thaicom Public Company Limited on thaimaalainen satelliittitietoliikenneyhtiö.


title: Thaicom

text:
Sen entinen nimi on Shin Satellite Public Company Limited ja yhtiö perustettiin
nimellä Shinawatra Satellite. Se perustettiin vuonna 1991. Se oli Aasian ensimmäinen
yksityinen satelliittitietoliikenneyhtiö.
Sen tytäryhtiöitä ovat
Tästä voidaan päätellä sen välittävän ohjelmia myös Laosiin ja Kamputseaan.


title: QuickBird

text: QuickBird on yhdysvaltalainen kaukokartoitussatelliitti, joka aloitti toimintansa vuosina 2000-2001. Satelliitin toiminta-aika on 7 vuotta. Satelliitit kuuluvat DigitalGlobe-yhtiölle. Alun perin 1. satelliitin tilaaja oli Earthwatch Inc.


title: QuickBird

text: Ne suunnitteli ja rakensi Ball Aerospace. Quickbird 1 (QB 1) laukaistiin 20. marraskuuta 2000 Plesetskistä Kosmos-3M-raketilla. Laukaisu epäonnistui ja yhtiö sai korvauksia vakuutuksesta aikana, jolloin kuvien kaupallinen kysyntä olisi ollut heikko. Quickbird 2 (QB 2) laukaistiin 18. lokakuuta 2001 Vandenberg Air Force Base-lentotukikohdasta Delta-II-raketilla 450 kilometriä korkealle radalle.


title: QuickBird

text: QuickBird 2:ssa on 61 cm kuvaustarkkuuden toteuttava kamera ja sen käyttätarkoitus oli kaupallisten kuvien ottaminen maailmasta. Värikuvissä tarkkuus on 2,5 metriä. Satelliitin massa on 980 kg.


title: QuickBird

text: Se lentää aurinkosynkroonisella matalalla kiertoradalla (450 km). Rataperiodi on 93,5 minuuttia ja se palaa kuvaamaan saman alueen 3,5 vuorikauden päästä. Sen paras resoluutio on 70 cm.


title: Dacken sota

text: Dacken sota tai Dacken kapina () oli talonpoikaiskapina, joka puhkesi Etelä-Ruotsin Smålandissa vuoden 1542 kesällä. Kapinan syitä olivat tyytymättömyys Kustaa Vaasan verotusta ja kirkkopolitiikkaa kohtaan sekä se, että kuningas oli kieltänyt smålandilaisille tärkeän kaupankäynnin Tanskalle kuuluvan Blekingen kanssa. Kapina sai nimensä johtajastaan Nils Dackesta. Hän oli talonpoika Torsåsista, Etelä-Smoolannista. Kyseessä oli viimeinen ja samalla uhkaavin niistä lukuisista kapinoista, joita Kustaa Vaasan hallintoa vastaan kohdistui.